Anexă

la Hotărârea Curții de Conturi

nr. 44 din 02 august 2022



**CURTEA DE CONTURI A REPUBLICII MOLDOVA**

|  |
| --- |
| MD-2001, mun. Chișinău, bd. Ștefan cel Mare și Sfânt,69, tel.: (+373) 22 23 25 79, fax: (+373) 22 23 30 20,  [www.ccrm.md](http://www.ccrm.md/); e-mail: [ccrm@ccrm.md](mailto:ccrm@ccrm.md) |

**RAPORTUL**

**AUDITULUI CONFORMITĂȚII ADMINISTRĂRII SISTEMULUI DE FACILITĂȚI FISCALE ÎN ANII 2020 – 2021**



**CUPRINS:**

[LISTA ACRONIMELOR 3](#_Toc111467856)

[GLOSAR 3](#_Toc111467857)

[I. SINTEZA 5](#_Toc111467858)

[II. PREZENTARE GENERALĂ 8](#_Toc111467859)

[2.1. Organizarea sistemului de facilități fiscale 8](#_Toc111467860)

[2.2. Date de context general privind sistemul de facilități 9](#_Toc111467861)

[III. SFERA ȘI ABORDAREA AUDITULUI 11](#_Toc111467862)

[3.1. Mandatul legal și scopul auditului 11](#_Toc111467863)

[3.2. Abordarea auditului 11](#_Toc111467864)

[3.3. Responsabilitatea echipei de audit 12](#_Toc111467865)

[IV. CONSTATĂRI 12](#_Toc111467866)

[4.1. OBIECTIVUL nr.1:Au fost implementate politici și instrumente care să asigure conformitatea și corectitudinea estimării costurilor bugetare ale facilităților fiscale? 12](#_Toc111467867)

[*4.1.1. Cadrul normativ care reglementează sistemul de facilități este lacunar și poartă un caracter fragmentat 13*](#_Toc111467868)

[*4.1.2. Ministerul Finanțelor înregistrează progrese modeste în aspectul sistematizării costurilor bugetare ale facilităților fiscale 14*](#_Toc111467869)

[*4.1.3. SFS nu a manifestat diligență și responsabilitate în procesul de evaluare și raportare a costurilor bugetare ale facilităților fiscale, în consecință, datele raportate conținând erori semnificative 15*](#_Toc111467870)

[*4.1.4. Autoritățile statului au avut abordări diferite privind atribuirea ca facilitate a regimului special de impozitare rezidenților parcurilor pentru tehnologia informației și angajaților acestora (Codul facilității - CFARF001) 20*](#_Toc111467871)

[*4.1.5. SFS nu a identificat riscuri aferente controlului corectitudinii valorificării facilităților fiscale 21*](#_Toc111467872)

[4.2. OBIECTIVUL nr.2: Autoritățile statului au reexaminat sistemul existent de facilități, fiind aplicate conform principiile bunei guvernări? 22](#_Toc111467873)

[*4.2.1. Ministerul Finanțelor a asigurat reevaluarea unui spectru redus al facilităților existente 22*](#_Toc111467874)

[*4.2.2. Spectrul unor facilități fiscale nu este justificat din punct de vedere economic 23*](#_Toc111467875)

[*4.2.3. Procesul de acordare a scutirii de plata accizelor la alcoolul etilic, utilizat în domeniul de parfumerie și cosmetică, a fost unul vulnerabil și afectat de neconformități, fapt ce a privat bugetul statului de venituri substanțiale 24*](#_Toc111467876)

[*4.2.4. Se constată necesitatea armonizării modului de scutire de plata accizelor la alcoolul etilic nedenaturat utilizat în scopul producerii medicamentelor 29*](#_Toc111467877)

[*4.2.5. Circa 1/4 din rezidenții zonelor libere au beneficiat de înlesniri fiscale în valoare de 36,4 mil.lei, achitând la buget impozite și taxe în valoare de 555,2 mii lei, concomitent efectuând investiții de 137,3 mil.lei 30*](#_Toc111467878)

[*4.2.6. Acțiunile autorităților responsabile de alinierea facilităților fiscale în formă de ajutor de stat la practicile internaționale sunt tardive, ceea ce tangențial afectează și procesul de eficientizare a cheltuielilor bugetare 31*](#_Toc111467879)

[V. CONCLUZIA GENERALĂ 32](#_Toc111467880)

[ANEXE 35](#_Toc111467881)

# **LISTA ACRONIMELOR**

|  |  |
| --- | --- |
| **BPN** | Bugetul Public Național |
| **PIB** | Produsul Intern Brut |
| **Guvern** | Guvernul Republicii Moldova |
| **ME** | Ministerul Economiei |
| **MF** | Ministerul Finanțelor |
| **MAIA/**  **MADRM** | Ministerul Agriculturii și Industriei Alimentare, care, după restructurare, a preluat funcțiile Ministerului Agriculturii, Dezvoltării Regionale și Mediului |
| **SFS** | Serviciul Fiscal de Stat |
| **IFPS** | Inspectoratul Fiscal Principal de Stat |
| **CC** | Consiliul Concurenței |
| **SV** | Serviciul Vamal |
| **ANSP** | Agenția Națională pentru Sănătate Publică |
| **ANSA** | Agenția Națională pentru Siguranța Alimentelor |
| **CCRM** | Curtea de Conturi a Republicii Moldova |
| **HG** | Hotărârea Guvernului |
| **SI** | Sistemul informațional |
| **TVA** | Taxa pe valoarea adăugată |
| **SA** | Societatea pe Acțiuni |
| **SRL** | Societatea cu Răspundere Limitată |
| **ÎS** | Întreprinderea de Stat |
| **Formularul VEN12** | Declarația cu privire la impozitul pe venit |
| **ZAL** | Zona Antreprenoriatului Liber |
| **ZEL** | Zona Economică Liberă |

# **GLOSAR**

**Contribuabil**– persoană care, conform legislației fiscale, este obligată să calculeze și/sau să achite la buget orice impozite și taxe, penalitățile și amenzile respective; persoană care, conform legislației fiscale, este obligată să rețină sau să perceapă de la altă persoană și să achite la buget plățile indicate.

**Facilitate fiscală** – suma impozitului sau taxei nevărsată la buget. În conformitate cu prevederile art. 6 alin. (9) lit. g) din Codul fiscal, scutirea totală sau parțială de plata impozitelor sau taxelor reprezintă facilitate (înlesnire) fiscală, care este o formă a ajutorului de stat, prevăzută în art. 6 alin. (2) din Legea cu privire la ajutorul de stat.

**Ajutor de stat** - orice măsură de sprijin care întrunește cumulativ următoarele condiții: a) este acordată de furnizor din resurse de stat sau din resursele unităților administrativ-teritoriale sub orice formă; b) conferă beneficiarului un avantaj economic care nu ar fi fost obținut în condiții normale de piață; c) este acordată în mod selectiv; d) denaturează sau riscă să denatureze concurența.

**Baza impozabilă** – totalul veniturilor, bunurilor, sau alte valori asupra cărora se aplică cota de impozit.

**Obiectul impunerii** – valoarea asupra căreia se calculează impozitul/taxa ori contribuția.

**Obligație fiscală** – obligație a contribuabilului de a plăti la buget o anumită sumă ca impozit, prime de asigurare obligatorie de asistență medicală și contribuții de asigurări sociale de stat obligatorii stabilite în cotă procentuală, majorare de întârziere (penalitate) și/sau amendă.

**Impozit** – plată obligatorie cu titlu gratuit, care nu ține de întreprinderea unor acțiuni determinate și concrete de către organul împuternicit sau de către persoana cu funcții de răspundere a acestuia pentru sau în raport cu contribuabilul care a achitat această plată.

**Restanță/creanțe** - sumă pe care contribuabilul era obligat să o plătească la buget ca impozit, taxă sau altă plată, dar pe care nu a plătit-o în termen, precum și suma majorării de întârziere (penalității) și/sau amenzii.

**Conformare fiscală voluntară** – calculare corectă, raportare și achitare deplină și la timp la buget a obligației fiscale de către contribuabil în mod benevol.

**Control fiscal** – verificarea corectitudinii executării de către contribuabil a obligației fiscale și altor obligații prevăzute de legislația fiscală, inclusiv verificarea altor persoane sub aspectul legăturii lor cu activitatea contribuabilului, prin metode, forme și operațiuni prevăzute de Codul fiscal.

**Riscuri de conformare** – utilizarea sistematică a informațiilor disponibile pentru determinarea cauzelor și condițiilor apariției riscurilor, identificarea lor, evaluarea frecvenței și gravității impactului acestora.

Destinatarii Raportului de audit:

**Parlamentul și Guvernul Republicii Moldova** – pentru informare și luare de atitudine privind situația existentă în administrarea sistemului de facilități fiscale, precum și pentru o posibilă utilizare a informațiilor la luarea deciziilor, înaintarea inițiativelor privind promovarea politicilor statului în acest domeniu;

**Ministerul Finanțelor** - ca organ central de specialitate al administrației publice centrale responsabil de promovarea politicii bugetar-fiscale a statului;

**Serviciul Fiscal de Stat** *-* pentru identificarea deficiențelor și vulnerabilităților aferente procesului de acordare a facilităților fiscale și raportare a costurilor bugetare ale acestora, inclusiv la raportarea ajutorului de stat;

**societatea civilă, alte părți interesate.**

# **SINTEZA**

Facilitățile fiscale, prin contextul lor, reprezintă o derogare de la structura normală de impozitare, care scad veniturile BPN și au un impact semnificativ asupra finanțelor statului în întregime. Dat fiind faptul că acestea constituie costuri semnificative pentru buget, este important ca autoritățile statului să le estimeze și să le raporteze într-o manieră corectă și transparentă, precum și să asigure integrarea principiilor bunei guvernări în valorificarea înlesnirilor acordate diferitor categorii de beneficiari. Aceste premise, dar și interesul sporit al diferitor actori cointeresați în aspectele gestionării sistemului de facilități fiscale au servit drept temei la selectarea tematicii respective pentru auditare. Astfel, Curtea de Conturi, în conformitate cu Programul activității de audit pe anul 2022[[1]](#footnote-1), a efectuat auditul conformității facilităților fiscale acordate în perioada anilor 2020-2021.

Analiza per ansamblu a constatărilor de audit, expuse în prezentul Raport, relevă că unele facilități instituite de Guvern ajută la impulsionarea dezvoltării unor sectoare și ramuri economice cu potențial de creștere, precum și la atragerea investițiilor și dezvoltarea economiei naționale, iar altele au fost instituite și sunt aplicate pe o perioadă îndelungată, fără a genera plusvaloare statului și societății. Se menționează că MF, în calitate de autoritate publică centrală care asigură realizarea politicii guvernamentale în domeniul finanțelor publice, de rând cu SFS și alte autorități ale administrației publice de specialitate,[[2]](#footnote-2) nu s-au preocupat suficient de buna guvernare a întregului sistem de facilități, fapt care a generat nereguli, soldate cu pierderi de mijloace financiare ale statului, și costuri suplimentare ale bugetului public, rezultate din acordarea unor facilități ineficiente, ori nejustificate din punct de vedere economic. La fel, se atestă deficiențe și puncte slabe în managementul de administrare a sistemului de facilități fiscale, cauzate de estimarea fragmentată a costurilor bugetare ale facilităților, de lipsa unor evaluări ale impactului generat de acordarea acestora, ceea ce a diminuat transparența „cheltuielilor publice”, suportate de stat. Cele menționate au fost condiționate și de lipsa unui cadru normativ, care să reglementeze procesul de estimare/ evidență, raportare și evaluare a impactului din acordarea facilităților, precum și stabilirea responsabilităților părților implicate în aceste procese. În contextul expus se menționează următoarele observații de audit.

*Cu privire la estimarea costurilor bugetare ale facilităților fiscale*

1. Potrivit datelor MF, facilitățile fiscale și vamale pentru ultimii 5 ani au însumat, per total, 57,6 mlrd. lei, fiind înregistrate anual oscilații privind valoarea acestora, condiționate, în principal, de plenitudinea și corectitudinea datelor agregate și raportate de administratorii facilităților (SFS și SV). Ponderea facilităților fiscale și vamale în PIB, în anii 2016-2020, a variat între 5%-7%, iar în BPN - între 15%-25% (pct. 2.2.);
2. În anul 2020, Registrul unic al facilităților fiscale și vamale a inclus 384 de tipuri de facilități, dintre care au fost cuantificate valoric doar 145 de facilități, în rest - la 239 de facilități nu au fost estimate costurile bugetare. Din cifra totală de facilități administrate de SFS (217 facilități din cele 384 ), la 141 de facilități, sau 65%, nu au fost evaluate costurile bugetare. Or, în aceste condiții, autoritățile statului nu au asigurat în totalitate implementarea acțiunii stipulate în Planul de acțiuni al Guvernului pentru anii 2020-2023, care prevedea „*dezvoltarea unei baze de date a tuturor facilităților fiscale și vamale, cu estimarea costurilor bugetare aferente acestora*”, al cărei termen de realizare a fost stabilit pentru luna martie 2021. Concomitent, MF explică nerealizarea acestei sarcini prin complexitatea și existența aspectelor deficitare în implementarea unor instrumente și mecanisme de estimare a costurilor facilităților necuantificate (pct. 2.2. și pct. 4.1.2.);
3. Deși, în anul 2020, SFS a estimat și a raportat costurile bugetare ale 76 de facilități, în sumă de 2,3 mlrd. lei, verificările auditului atestă că aceste date conțin erori semnificative, or, valoarea la unele facilități cuantificate estimativ de audit a fost majorată cu 519,7 mil. lei, iar la altele - subestimată cu 537,1 mil. lei, concomitent neexistând calcule justificate la unele facilități raportate în sumă de 977,9 mil. lei. În contextul expus, se exemplifică următoarele:
4. SFS a manifestat o atitudine superficială în procesul de estimare a costurilor facilităților și la raportarea acestora către MF, fapt care a determinat generarea următoarelor erori:

* diminuarea cu 71,4 mil. lei a costului scutirii de TVA la serviciile poștale (raportate 13,6 mil. lei, conform estimărilor de audit - 85,0 mil. lei) (pct. 4.1.3., lit. b));
* majorarea eronată a înlesnirilor acordate gospodăriilor țărănești cu suma de 345,4 mil. lei (4.1.3.,lit.c));

1. Lipsa metodologiilor și calculelor argumentate privind costurile unor facilități raportate, aferente impozitelor indirecte în sumă de aproape 1,0 mlrd.lei. (pct. 4.1.3., lit. a));
2. SFS a estimat și a raportat incorect costul facilităților fiscale aferente scutirii de impozitul pe venit a unor categorii de contribuabili, suma fiind majorată cu 174,3 mil. lei, dat fiind faptul că contribuabilii au admis erori la completarea declarațiilor anuale privind impozitul pe venit, iar organul fiscal nu le-a detectat, ca urmare a preluării automatizate a datelor din dările de seamă (pct. 4.1.3., lit. d));
3. Autoritățile statului au avut abordări diferite privind atribuirea ca facilitate fiscală a regimului special de impozitare a rezidenților parcurilor IT. În pofida faptului că atât în Registrul unic al facilităților fiscale și vamale, cât și prin Legea nr. 77/2016, regimului special de impozitare a rezidenților parcurilor IT i s-a atribuit statutul de facilitate fiscală, SFS nu a calculat și nu a raportat costul acestei facilități, motivând că „regimul special de impozitare nu reprezintă facilitate fiscală de care urmează a se ține cont la estimarea venitului impozabil” (pct. 4.1.4.).

*Privind aspectele problematice identificate în gestiunea sistemului de facilități fiscale*

1. Preponderent, facilitățile fiscale s-au acordat în lipsa unor programe sau strategii de dezvoltare economică a unor ramuri sau sectoare ale economiei naționale, care să conțină indicatori de impact/rezultat și să permită evaluarea beneficiilor rezultate din acordarea acestora. Mai mult decât atât, se atestă cazuri de instituire de către legiuitor a unor facilități fără o motivare și justificare corespunzătoare a necesității acestora, situație constatată la acordarea scutirii de accize pentru azotul și oxigenul produși pe teritoriul țării (pct. 4.2.2.);
2. În pofida faptului că un număr preponderent de facilități fiscale se aplică timp îndelungat, nu au fost efectuate studii de impact asupra înlesnirilor acordate, și nici evaluate eficacitatea și eficiența acordării acestora, prin ce nu s-a realizat pe deplin și obiectivul stabilit în Planul de acțiuni al Guvernului pentru anii 2020-2023 privind „evaluarea eficacității facilităților existente și introducerea noilor tipuri de subvenții pentru stimularea dezvoltării sustenabile a economiei și creșterea veniturilor la buget” (pct. 4.2.1.);
3. Se atestă acțiuni tardive și din partea Consiliului Concurenței în ce privește verificarea respectării prevederilor actelor juridice în baza cărora au fost acordate unele facilități fiscale și a faptului dacă acestea se încadrează în categoria de ajutor de stat, precum și a alinierii acestora de către autorități la practicile internaționale, potrivit angajamentelor asumate conform Acordului de asociere încheiat între Republica Moldova și Uniunea Europeană (pct. 4.2.6.).

*Privind neregulile constatate la scutirea de plata accizelor la alcoolul etilic nedenaturat*

1. MF, deși a fost informat de către MAIA despre ineficiența scutirii de plata accizelor la alcoolul etilic nedenaturat, utilizat de agenții economici la fabricarea produselor de parfumerie și cosmetică, nu a intervenit și nu a analizat aspectele acordării acestei facilități, instituită încă în anul 2002. De fapt, această scutire se aplică pe parcursul a douăzeci de ani în lipsa unui document de politici/strategii care să prevadă dezvoltarea industriei de parfumerie și cosmetică din țară și impactul facilității asupra procesului de reproducție în ramura respectivă (pct.4.2.3.);
2. Cunoscând și raportând vulnerabilitățile procesului de acordare a scutirilor de plata accizelor la alcoolul etilic nedenaturat, MAIA nu a fost responsabil în aspectul instituirii unui proces intern și conform pentru stabilirea volumului anual de alcool etilic nedenaturat, destinat utilizării în industria de parfumerie și cosmetică, pentru a diminua riscul de comitere a diferitor abuzuri din partea agenților economici solicitanți ai scutirilor. În aceste condiții, în anii 2020-2021, au fost acordate scutiri de plata accizelor în valoare de 896,1 mil. lei. Abia în trimestrul IV al anului 2021, în acest sens a fost elaborat un document intern, care prevede procedura de stabilire a cuantumului de alcool etilic scutit de plata accizelor (pct. 4.2.3.);
3. Existența slăbiciunilor în procesul gestionat de MAIA și lipsa de prudență din partea responsabililor din cadrul Comisiei specializate au permis acordarea scutirilor de plata accizelor unor solicitanți care au argumentat necesitatea de alcool etilic ca fiind pentru fabricarea produselor de curățire a geamurilor, ceramicii, aragazelor etc., care nicidecum nu fac parte din categoria produselor cosmetice și de parfumerie (pct.4.2.3.);
4. În pofida faptului că Codul fiscal prevede că MAIA coordonează cu SFS scutirea de plata accizelor, SFS nu a avut instituit un proces intern vizavi de această responsabilitate , fapt care a permis examinarea superficială a demersurilor MAIA, fiind afectată corectitudinea acordării facilității respective. Se accentuează necoordonarea de către SFS a scutirilor în valoare de 466,1 mil. lei, ca urmare a disfuncționalităților de comunicare între MAIA și SFS (pct.4.2.3.);
5. Lipsa unor procese funcționale în cadrul MAIA și SFS, dar și comunicarea defectuoasă între aceste autorități ale statului au permis scutirea nelegitimă de plata accizelor la alcoolul etilic pentru unii agenți, în sumă de 2,1 mil.lei. Urmează de evidențiat faptul că Codul fiscal, inclusiv cadrul normativ conex, nu conțin reglementări aferente responsabilității pentru utilizarea incorectă și contrar destinației a facilității fiscale. Deși exista în acest sens un vid legislativ, SFS nu s-a adresat MF cu propuneri de completare a Codului fiscal, permițându-le unor agenți economici să abuzeze de această facilitate fiscală (pct.4.2.3.);
6. Se menționează și faptul că autoritățile statului, prin nestabilirea unor reguli rigide la acordarea scutirii de plata accizelor, au admis situații dezavantajoase pentru bugetul statului, fiind acceptate pentru unii contribuabili scutiri la plata accizelor în sumă de la 5,0 mil. lei până la 10,0 mil. lei, deși aceștia au contribuit la buget cu sume mici, cuprinse între 0,01 mil. lei – 0,05 mil. lei. Mai mult decât atât, un agent economic, beneficiind de scutiri la plata de acciz în valoare de 18,0 mil. lei, în anul 2020 nu a declarat nici un angajat, iar în anul 2021 a declarat un singur angajat (pct.4.2.3.);
7. Deși SFS lunar extrage și raportează datele privind consumul de alcool etilic prin contoare de evidență cu memorie fiscală, în mare parte, aceste date sunt incomplete și nu asigură o monitorizare consecventă a agenților economici implicați în fabricarea și circularea alcoolului etilic, precum și deținerea unei informații veridice privind valorificarea acestei facilități, fapt determinat de lipsa unor norme interne care să reglementeze procesul respectiv (pct.4.2.3.);
8. Actuala modalitate de scutire de acciz pentru alcoolul etilic utilizat în scopuri medicinale și farmaceutice necesită a fi modificată, prin instituirea mecanismului de rambursare a accizului plătit, la solicitarea beneficiarului, ceea ce ar duce la fortificarea pârghiilor de monitorizare din partea SFS a corectitudinii și transparenței acordării facilității respective (pct. 4.2.4.).

# **PREZENTARE GENERALĂ**

### **2.1. Organizarea sistemului de facilități fiscale**

O formă importantă de intervenție a statului în economie reprezintă facilitățile fiscale, prin intermediul cărora se dimensionează impozitele/taxele cuvenite bugetului pentru a ajuta la stabilizarea economică, inclusiv în perioadele de criză, dar și la impulsionarea dezvoltării unor sectoare și ramuri economice cu potențial de creștere, precum și în scopul atragerii investițiilor și dezvoltării economiei naționale.

Facilitățile fiscale sunt stabilite/anulate prin politica bugetar-fiscală anuală, de elaborarea și implementarea căreia este responsabil Ministerul Finanțelor, în calitate de autoritate publică centrală în domeniul finanțelor publice, în conlucrare cu alte autorități responsabile (SFS și SV).

Noțiunea de facilitate fiscală este statuată în art. 5 alin.(33) din Codul fiscal, fiind stabilită ca „suma impozitului sau taxei nevărsată la buget”. Concomitent, potrivit art. 6 alin. (9) lit. g) [[3]](#footnote-3) din Codul fiscal, facilitățile (înlesnirile) fiscale constituie „elementele de care se ține seama la estimarea obiectului impozabil, la determinarea cuantumului impozitului sau taxei, precum şi la încasarea acestuia, sub formă de:

- scutire parțială sau totală de impozit sau taxă;

- scutire parțială sau totală de plata impozitelor sau taxelor;

- cote reduse ale impozitelor sau taxelor;

- reducerea obiectului impozabil;

- amânări ale termenului de achitare a impozitelor sau taxelor;

- eșalonări ale obligației fiscale.

Potrivit modificărilor operate în Codul fiscal prin Legea nr. 288 din 15.12.2017[[4]](#footnote-4), scutirile personale, ale soțului/soției și ale persoanelor întreținute[[5]](#footnote-5),cota redusă a TVA și scutirea de TVA cu drept de deducere nu se consideră facilități (înlesniri) fiscale.

Fiind evaluate prin prisma noțiunii art.2 din Codul fiscal, care prevede că „sistemul fiscal reprezintă totalitatea impozitelor și taxelor, a principiilor, formelor și metodelor de stabilire, modificare şi anulare a acestora, precum și totalitatea măsurilor ce asigură achitarea lor”, facilitățile fiscale se califică ca componentă a sistemului fiscal.

Semnarea de către Republica Moldova a Acordului de Asociere cu Uniunea Europeană[[6]](#footnote-6) a condiționat alinierea facilităților fiscale acordate sub formă de ajutor de stat la prevederile acquis-ului comunitar. Prerogativa de armonizare îi revine Consiliului Concurenței, care, având atribuția de autorizare, monitorizare și raportare a ajutorului de stat, prin prisma potențialului impact pe care ar putea să-l manifeste acesta asupra mediului concurențial, este autoritatea cu rolul participativ în procesul de administrare a facilităților fiscale.

Principalele autorități ale statului implicate în procesul de administrare a facilităților fiscale sunt următoarele:

|  |  |  |  |
| --- | --- | --- | --- |
| **RESPONSABILITĂȚILE părților implicate în procesul de administrare a facilităților fiscale** | | | |
| Ministerul Finanțelor – responsabil de elaborarea și implementarea politicii bugetar-fiscale, exercitând dirijarea metodologică a activității Serviciului Fiscal de Stat în administrarea facilităților fiscale, fără ingerințe în activitatea desfășurată de acesta. | Ministerul Economiei și Infrastructurii - în calitate de autoritate publică centrală, este abilitată să promoveze politica economică a statului. | Serviciul Fiscal de Stat – realizează atribuții aferente administrării fiscale | Consiliul Concurenței – autoritate de concurență națională, care este abilitată cu atribuții de autorizare, monitorizare şi raportare a ajutorului de stat, ca parte componentă a sistemului de facilități fiscale. |

Subsecvent, în calitate de participanți ai sistemului facilităților fiscale și vamale sunt și *beneficiarii acestora,* care pot fi orice persoană fizică sau juridică independentă ce beneficiază de înlesniri fiscale și vamale.

### **2.2. Date de context general privind sistemul de facilități**

Evoluția principalilor indicatori privind cuantumul facilităților administrate de autoritățile statului în anii 2016 ~~-~~ 2020 se prezintă în următorul tabel.

**Tabelul nr. 1**

*mil. lei*

|  |  |  |  |  |  |  |
| --- | --- | --- | --- | --- | --- | --- |
| ***Indicatori*** | ***Anii de referință, inclusiv:*** | |  |  |  | ***Total***  ***2016 – 2020*** |
|  | ***2016*** | ***2017*** | ***2018*** | ***2019*** | ***2020*** |  |
| **Produsul Intern Brut** | 160,814.60 | 178,880.90 | 192,508.60 | 210,378.10 | 199,734.00 | X |
| **Bugetul Public Național** | 45,953.90 | 53,377.60 | 57,995.90 | 62,949.20 | 62,650.00 | X |
| ***Total facilități, inclusiv:*** | ***11,485.36*** | ***12,689.78*** | ***8,803.15*** | ***11,728.95*** | ***12,904.01*** | ***57,611.25*** |
| ***I. Facilități vamale,***  administrate de SV | 8,688.58 | 8,044.90 | 8,249.37 | 9,427.27 | 10,677.97 | **45,088.08** |
| ***II. Facilități fiscale,***  administrate de SFS | 2,796.79 | 4,644.88 | 553.79 | 2,301.68 | 2,226.04 | **12,523.17** |
| *Ponderea total facilități în Produsul Intern Brut (%)* | 7% | 7% | 5% | 6% | 6% | X |
| *Ponderea total facilități în veniturile bugetului public național (%)* | 25% | 24% | 15% | 19% | 21% | X |
| *Ponderea facilităților administrate de SFS în totalul facilităților (%)* | 24% | 37% | 6% | 20% | 17% | 22% |

***Sursă:*** *Informațiile prezentate de către Ministerul Finanțelor potrivit Registrului unic al facilităților fiscale și vamale și datele statistice ale BNS pentru anii 2016-2020.*

Datele sistematizate în tabel relevă că facilitățile fiscale și vamale pentru ultimii 5 ani au însumat, per total, 57,6 mlrd. lei, iar oscilațiile valorice anuale au fost condiționate, în principal, de plenitudinea și corectitudinea datelor agregate și raportate de administratorii facilităților. Astfel, în anul 2018 se observă o micșorare semnificativă a sumei facilităților (8,8 mlrd. lei, sau cu 3,9 mlrd. lei mai puțin comparativ cu anul 2017), influențată de neprezentarea de către SFS a valorii înlesnirilor fiscale la TVA și accize.

Analiza efectuată de audit denotă că ponderea facilităților fiscale și vamale în Produsul Intern Brut, în anii 2016-2020, a variat între 5%-7%, iar în BPN au fost cuprinse între 15%-25%. În valoarea totală a facilităților raportate de MF, partea preponderentă revine facilităților vamale, sau, facilitățile fiscale administrate de SFS au atins nivelul de 17% - în anul 2020, și până la 37% - în anul 2017.

Potrivit analizelor efectuate de audit la SFS, datele sus-indicate nu sunt complete și nu reprezintă o imagine reală despre valoarea facilităților acordate de stat diferitor tipuri de beneficiari, afirmație susținută de constatările din prezentul Raport de audit.

Conform datelor din Registrul unic al facilităților fiscale, prezentate de Ministerul Finanțelor, în anul 2020, per ansamblu, s-au înregistrat 384 de tipuri de facilități fiscale și vamale, dintre care au fost cuantificate 145 de facilități. Analiza numerică pe tipuri de facilități fiscale și vamale atestă că în anul 2020 SFS a administrat 217 facilități, dintre care 35 de facilități - în comun cu SV. Auditul constată o creștere de la 105 tipuri de înlesniri cuantificate valoric - în anul 2015, până la 145 de tipuri - în anul 2020, unele fiind implementate de la adoptarea Codului fiscal (anul 1997).

Analiza numărului de facilități, pe tipuri de impozite și taxe, este redată în următoarea diagramă.

**Diagrama nr.1**

***Sursa****: Registrul unic al facilitărilor fiscale și vamale prezentat de MF aferent anului 2020.*

Datele din diagramă relevă că ponderea înlesnirilor revine celor aferente impozitului pe venit și TVA. Concomitent, în cazul a șase tipuri de impozite și taxe, cum ar fi impozitul pe venit, impozitul pe bunurile imobiliare, taxele locale și altele, menționate în diagramă, unicul administrator este SFS. Datele complete sunt prezentate în Anexa nr.1 la prezentul Raport de audit.

# **SFERA ȘI ABORDAREA AUDITULUI**

### **3.1. Mandatul legal și scopul auditului**

Misiunea de audit public extern s-a desfășurat în temeiul art.5, art.31 și art.32 din Legea privind organizarea și funcționarea Curții de Conturi a Republicii Moldova nr.260 din 07.12.2017, conform Programului activității de audit pe anul 2022, având drept scop evaluarea conformității sistemului de facilități fiscale acordate în anul 2020, unor aspecte aferente anului 2021, în special, a faptului dacă acesta este organizat cu respectarea principiilor bunei guvernări.

În acest sens, au fost determinate următoarele obiective specifice:

1. *Au fost implementate politici și instrumente care să asigure conformitatea și corectitudinea estimării costurilor bugetare ale facilităților fiscale?*
2. *Autoritățile statului au reexaminat sistemul existent de facilități fiscale, fiind aplicate conform principiile bunei guvernări ?*

### **3.2. Abordarea auditului**

Activitățile de audit au fost ghidate de Standardele Internaționale ale Instituțiilor Supreme de Audit ISSAI 100, ISSAI 400 și ISSAI 4000[[7]](#footnote-7). La fel, în cadrul auditului s-au utilizat bunele practici aferente sistemului de facilități fiscale.

Abordarea auditului a fost orientată spre evaluarea sistemică a mai multor procese specifice, cu implicarea mai multor autorități publice centrale în procesul de acordare a facilitărilor, și anume, a:

* corectitudinii procesului de estimare, evaluare și raportare a costurilor facilităților fiscale de către SFS, analizându-se informația din Registrul unic al facilităților fiscale pe anul 2020, datele din sistemele informaționale automatizate gestionate de SFS;
* respectării prerogativelor conexe domeniului auditat pe dimensiunea evaluării eficacității facilitărilor fiscale existente, fiind solicitată de la MF informația privind acțiunile întreprinse în acest sens;
* conformității procesului de acordare a scutirii de plata accizului la alcoolul etilic nedenaturat, destinat utilizării în industria de parfumerie şi cosmetică, prin solicitarea confirmărilor externe de la MAIA, ANSP, precum și a documentelor de la beneficiarii facilității respective, a confirmărilor și (re)calculelor, cu analiza ulterioară și procesarea rezultatelor;
* stabilirii componentelor semnificative de audit, prin utilizarea materialității calitative, fiind testate riscurile de neconformitate identificate în rezultatul aplicării raționamentului profesional, importanța domeniului mediului și așteptările/interesul publicului față de acesta.

Verificările auditului au vizat doar acele aspecte care au asigurat acumularea probelor necesare și suficiente pentru a răspunde la obiectivele specifice. Concomitent, activitatea de audit public extern a fost influențată de neacordarea de către SFS a accesului echipei Curții de Conturi la unele surse informaționale deținute de entitate în scopul administrării evidenței fiscale.

Drept surse ale criteriilor de audit s-au utilizat actele normative care reglementează procesul facilităților fiscale, în special, Codul fiscal, Legea nr.229 din 23.09.2010 privind controlul financiar public intern, bunele practici în domeniu, normele interne ale MF și SFS, precum și politicile asumate de Guvern. Informația integrală privind aria de cuprindere a auditului și criteriile de evaluare a conformității acestui proces este prezentată în Anexa nr. 2 la prezentul Raport~~ul~~ de audit.

### **3.3. Responsabilitatea echipei de audit**

Responsabilitatea auditorului public este de a planifica și a realiza misiunea de audit în conformitate cu standardele în materie de audit public extern și cadrul normativ-metodologic instituțional aferent, cu obținerea probelor suficiente și adecvate, exprimarea unei concluzii concepute asupra conformității organizării și funcționării sistemului de facilități fiscale. Auditorul public nu este responsabil de prevenirea faptelor de fraudă și eroare, a fost independent față de entitate, precum și a îndeplinit responsabilitățile de etică în conformitate cu cerințele Codului etic al Curții de Conturi[[8]](#footnote-8).

# **CONSTATĂRI**

## **4.1. OBIECTIVUL nr.1:****Au fost implementate politici și instrumente care să asigure conformitatea și corectitudinea estimării costurilor bugetare ale facilităților fiscale?**

Deși MF și SFS au demarat procesul de sistematizare și evaluare a costurilor bugetare ale facilităților fiscale, auditul atestă că efortul depus de autorități este unul limitat, nefiind înregistrate progresele scontate în acest aspect. Astfel, la 141 de facilități (65% din numărul total al facilităților administrate de SFS) nu s-au evaluat costurile bugetare, sau, autoritățile vizate n-au implementat pe deplin acțiunea stipulată în Planul de acțiuni al Guvernului pentru anii 2020-2023, care prevedea „dezvoltarea unei baze de date a tuturor facilităților fiscale și vamale, cu estimarea costurilor bugetare aferente acestora”, termenul de realizare a căreia a fost stabilit pentru luna martie 2021. Auditul atestă că nici la etapa de realizare a auditului nu există o viziune per ansamblu asupra spectrului de facilități necuantificate (un studiu), precum și o proiecție a viitoarelor acțiuni în vederea realizării acestui deziderat.

În timp ce pentru 76 de facilități fiscale, SFS, în anul 2020, a estimat și a raportat costurile bugetare în sumă de 2,3 mlrd. lei, auditul a constatat că aceste date nu oferă o imagine corectă și completă, la unele tipuri de facilități valoarea fiind majorată cu 519,7 mil. lei, la altele - subestimată cu 537,1 mil. lei, concomitent neexistând calcule justificate la unele facilități raportate în sumă de 977,9 mil. lei.

Deficiențele identificate de audit au fost generate de următorii factori conecși funcționalității controlului intern:  **(i)** lipsa cadrului normativ care să reglementeze procesul de estimare/ evidență, raportare și evaluare a impactului din acordarea facilităților, precum și stabilirea responsabilităților părților implicate în aceste procese;**(ii)** complexitatea și aspectele deficitare în implementarea unor instrumente și mecanisme de estimare a facilităților;**(iii)** lipsa normelor metodologice interne care ar reglementa mecanismul de estimare a costurilor pentru facilitățile raportate;**(iv**) lipsa în cadrul SFS a unei structuri analitice care ar asigura monitorizarea corectitudinii datelor raportate de agenții economici; **(v)** lipsa de responsabilitate din partea autorităților implicate în procesul de evaluare a costurilor bugetare ale facilităților fiscale existente.

Drept rezultat, acest proces este expus lacunelor și deficiențelor, fiind unul netransparent, fapt ce generează lipsa unui tablou integru privind costurile bugetare ale facilităților instituite.

### **Cadrul normativ care reglementează sistemul de facilități este lacunar și poartă un caracter fragmentat**

Cadrul normativ existent reglementează fragmentat și neclar sistemul de aplicare a facilităților fiscale, unele prevederi aferente acestuia conținându-se în Codul fiscal, alte norme se deduc din prevederile Legii finanțelor publice și responsabilității bugetar- fiscale nr.181/2014[[9]](#footnote-9). O parte a facilităților fiscale iau forma ajutorului de stat, prin Legea nr.139/2012[[10]](#footnote-10), fiind stabilite modalitățile de autorizare, monitorizare și raportare a ajutorului de stat acordat beneficiarilor din toate sectoarele economiei naționale.

În contextul expus, se menționează că prevederile Legii nr.181/2014 nu conțin norme specifice de gestionare a sistemului de facilități, care să cuprindă etapele de planificare, instituire, evidență, raportare a facilităților fiscale, dar și reglementări privind periodicitatea evaluării impactului rezultat din acordarea acestora, în vederea adoptării unor decizii privind menținerea înlesnirilor, sau anularea lor. Deși actul juridic prenotat conține norme aferente elaborării politicii bugetar-fiscale, responsabilitate care revine MF și care cuprinde și politicile convergente facilităților fiscale, acestea sunt de un context general și nu acoperă aspectele unei bune guvernanțe a facilităților fiscale, care reprezintă costuri pentru BPN.

După cum s-a menționat în prezentul Raport de audit , Codul fiscal conține doar noțiunea și tipurile de facilități fiscale. Alte reglementări în ce privește evidența facilităților fiscale și raportarea valorii acestora nu sunt statuate în cadrul normativ aferent.

Despre necesitatea elaborării și promovării unui cadru de reglementare privind planificarea, estimarea și aprobarea facilităților fiscale, cu stabilirea responsabilităților părților implicate în acest proces, ținând cont de bunele practici, Curtea de Conturi, în cadrul unei misiuni de audit tematice desfășurate în anul 2016, a menționat acest fapt, fiind înaintate în acest sens și recomandări specifice[[11]](#footnote-11). În cadrul prezentului audit s-a constatat că lacunele și vidurile legislative, enunțate anterior, persistă și cauzează derapaje în buna administrare a sistemului de facilități fiscale.

La fel, despre necesitatea completării Legii nr.181/2014 cu norme care ar reglementa evaluarea costurilor facilităților fiscale și asigurarea unei transparențe în utilizarea banului public s-a semnalat și de către organizațiile reprezentante ale societății civile în anul 2021[[12]](#footnote-12).

Semnarea Acordului de asociere încheiat între Republica Moldova și Uniunea Europeană a condiționat armonizarea legislației fiscale cu bunele practici stabile și previzibile. În acest sens, o activitate asumată de Guvern privind administrarea eficientă a impozitelor și taxelor ține de elaborarea unui nou Cod fiscal. În condițiile date, este imperioasă revizuirea acestui segment, având în vedere că partea preponderentă a facilităților a fost instituită 10-15 ani în urmă, or, de la adoptarea Codului fiscal, fiind necesar de dezvoltat cadrul juridic, care să asigure buna guvernanță a sistemului de facilități fiscale.

### **Ministerul Finanțelor înregistrează progrese modeste în aspectul sistematizării costurilor bugetare ale facilităților fiscale**

Procesul de evaluare a spectrului de facilități fiscale, ca parte componentă a politicii fiscale, este unul foarte important, întrucât acestea trebuie să contribuie la o creștere economică durabilă, prin atragerea de investiții și surse financiare suplimentare necesare extinderii activității economice, dar și având ca obiectiv optimizarea poverii fiscale și eficientizarea sistemului de administrare fiscală. Aceste priorități au devenit și mai eminente în anii 2020-2021, pe fundalul diverselor provocări economice, cauzate de pandemia de COVID-19 și de presiunea suplimentară în ceea ce privește cheltuielile publice.

Este evident faptul că facilitățile fiscale atrag după sine costuri ascunse ale BPN, iar autoritățile trebuie să fie preocupate de asigurarea bunei guvernări a cheltuielilor publice respective. În acest context, este imperativ de realizat: ***i)*** estimarea costurilor bugetare ale facilităților acordate beneficiarilor, ***ii)*** raportarea acestora către pârțile cointeresate și ***III)*** evaluarea impactului rezultat in atribuirea acestor facilități, în vederea revizuirii oportunității menținerii acelor înlesniri care nu și-au demonstrat eficiența.

Despre necesitatea sistematizării și evaluării facilităților fiscale și vamale, Curtea de Conturi a menționat în cadrul auditului desfășurat în anul 2016[[13]](#footnote-13), fiind înaintate recomandări în vederea consolidării managementului și guvernanței în acest aspect. Analizele efectuate de audit denotă că situația nu a evoluat notabil de la auditul precedent. Astfel, principalul progres înregistrat de Ministerul Finanțelor se limitează la aprobarea Registrului unic al facilităților fiscale şi vamale, prin Ordinul nr.45/2018[[14]](#footnote-14). Acest document cuprinde lista integrală a facilităților fiscale și vamale grupate după tipologia impozitelor, codificarea aferentă fiecărei facilități în parte, precum și informații referitoare la: **i*)*** temeiul legal de acordare a facilității; ***ii)*** categoriile de beneficiari (A - 1 beneficiar, B - grup de beneficiari, C - generale, sector din economia națională); ***iii)*** facilitățile fiscale și vamale existente.

De menționat că, după aprobarea documentului vizat, fără a dezvolta cadrul metodologic aferent sistematizării costurilor bugetare ale facilităților fiscale și vamale, precum și după actualizarea Registrului unic al facilităților fiscale și vamale, anual, Ministerul Finanțelor a expediat către SFS și SV solicitări referitor la prezentarea informațiilor pe fiecare tip de impozit și de taxă, conform Codului facilităților fiscale și vamale. Verificările de audit efectuate la SFS au evidențiat faptul că deficiențele menționate au condiționat, în unele cazuri, imposibilitatea cuantificării costurilor unor facilități, iar în alte cazuri - neclarități și tratări neunivoce la determinarea valorii înlesnirilor acordate beneficiarilor de către autoritățile de administrare a facilităților fiscale. La fel, nu există un act metodologic elaborat de către Ministerul Finanțelor care ar stabili perioada și responsabilitățile în materie de raportare de către administratorii facilităților.

Conform datelor prezentate auditului de către MF, agregate pe baza celor raportate de SFS și SV, în anul 2020, valoarea totală a facilităților fiscale și vamale a constituit 12,9 mlrd. lei, dintre care, cele administrate de SFS -2,3 mlrd. lei. Per total, comparativ cu anul 2019, facilitățile au înregistrat o creștere cu 1,2 mlrd.lei, fapt condiționat și de susținerea mediului de afaceri în perioada pandemică, declanșată la nivel național și internațional. Per ansamblu, facilitățile fiscale raportate în anul 2020 au fost acordate beneficiarilor sub formă de renunțări la veniturile bugetare.

**Diagrama nr.2**

Potrivit Registrului unic al facilităților fiscale, SFS este responsabil de administrarea a 217 facilități fiscale. Situația privind ponderea facilităților acordate în anul 2020, la care SFS a estimat costurile bugetare, este prezentată în Diagrama nr.2.

Datele expuse atestă că pentru anul 2020 au fost estimate și raportate costurile bugetare a 76 de facilități, în sumă de 2,3 mlrd. lei, ce reprezintă doar 35% din numărul total al acestora. Consecvent, la 141 de facilități nu s-a asigurat evaluarea costurilor bugetare, astfel MF și SFS asigurând parțial implementarea acțiunii stipulate în Planul de acțiuni al Guvernului pentru anii 2020-2023, care prevedea „dezvoltarea unei baze de date a tuturor facilităților fiscale și vamale, cu estimarea costurilor bugetare aferente acestora”. Deși termenul de realizare a acestei acțiuni era preconizat pentru martie 2021, nici la etapa de efectuare a auditului nu există o viziune per ansamblu asupra întregului spectru de facilități existente necuantificate (un studiu), precum și o proiecție a viitoarelor acțiuni în vederea realizării acestui deziderat.

**2,3**

**mlrd.lei**

Concomitent, MF argumentează nerealizarea acțiunii prenotate prin faptul că estimarea costurilor bugetare la unele facilități este un proces destul de complicat de realizat, fiind influențat de mai mulți factori, cum ar fi:

* lipsa unui set de date necesare evaluării costurilor bugetare ale unor facilități, care nu sunt incluse și furnizate în procesul de raportare de către agenții economici, astfel invocându-se că instituirea unor noi formulare de raportare ar condiționa presiuni suplimentare asupra mediului de afaceri la componenta de raportare;
* insuficiența infrastructurii și conexiunii de date existente în SI al SFS pentru a genera rapoarte relevante pe tipuri de facilități fiscale;
* existența unor incertitudini privind calcularea facilităților fiscale aferente TVA, avându-se în vedere aplicarea acestui impozit la fiecare verigă a lanțului valoric;
* lipsa unor metodologii și instrumente privind calcularea facilităților aferente scutirilor de TVA, dat fiind faptul că, în Declarația privind TVA, informația despre valoarea livrărilor de mărfuri/servicii este prezentată întru-un mod agregat de către plătitorii de TVA (fiind divizată doar reieșind din regimul de impozitare aplicat - impozitate la cota standard , impozitate la cota redusă, scutite de TVA fără drept de deducere).

Sesizând deficiențele expuse, MF a solicitat și beneficiază de asistență tehnică din partea partenerilor de dezvoltare, în vederea estimării costului facilităților fiscale, pentru a asigura îmbunătățirea procesului de raportare a acestora.

### **SFS nu a manifestat diligență și responsabilitate în procesul de evaluare și raportare a costurilor bugetare ale facilităților fiscale, în consecință, datele raportate conținând erori semnificative**

Conform datelor prezentate, calculate și raportate MF de către SFS, se atestă că în anul 2020 contribuabilii au beneficiat de înlesniri fiscale în valoare totală de 2,3 mlrd. lei, valoarea facilităților structurate pe tipuri de taxe și impozite administrate de către SFS fiind prezentată în următoarea Diagramă.

**Diagrama nr.3**

***Sursa:*** *Datele conform Registrului unic al facilităților fiscale pe anul 2020, prezentate de SFS și actualizate pe parcursul auditului.*

În totalul înlesnirilor cuantificate de SFS, ponderea semnificativă, de 46,0% (1,0 mlrd. lei), revine facilităților aferente TVA, acestea fiind urmate de scutirile la impozitul pe venit-27%, înlesnirile la impozitul pe bunurile imobiliare și la impozitul funciar- 15,5%.

Verificările efectuate de audit relevă că disfuncționalitățile identificate în *procesul de generalizare și prezentare a informației privind scutirile/facilitățile aferente impozitelor, taxelor și plăților administrate de SFS* au generat raportarea unor date eronate referitor la costurile facilităților administrate de organul fiscal. Datele agregate privind valoarea facilităților fiscale administrate de SFS în anul 2020, precum și valoarea erorilor identificate de către echipa de audit se prezintă în Anexa nr. 3 la prezentul Raport de audit. Cele menționate au fost condiționate atât de lipsa unor reglementări/ metodologii privind evaluarea costurilor bugetare ale facilităților, cât și de neacordarea atenției cuvenite de către responsabilii cărora le-au fost delegate atribuții pe segmentul respectiv de activitate. Pentru susținerea celor expuse, se exemplifică următoarele observații de audit.

1. *Estimarea costului facilității fiscale aferente unor scutiri de TVA s-a efectuat în lipsa unei metodologii de calcul, iar valoarea înlesnirii nu are o argumentare justificată (Codurile facilităților: CFTVA017 și CTVA022)*

Potrivit art.103 alin.(1) pct.18) din Codul fiscal, „*se scutesc de TVA fără drept de deducere energia electrică importată și livrată către operatorul rețelei de transport și de sistem, operatorii rețelelor de distribuție și furnizorii energiei electrice sau importată de către operatorul rețelei de transport și de sistem, operatorii rețelelor de distribuție și furnizorii energiei electrice, cu excepția serviciilor de transport și distribuție a energiei electrice*”. Conform datelor calculate de SFS, suma totală a facilităților de care au beneficiat 10 contribuabili producători, distribuitori și furnizori de energie electrică a constituit 329,9 mil. lei.

Din informația inițială[[15]](#footnote-15) prezentată de SFS referitor la estimarea acestei înlesniri rezultă că organul fiscal a determinat valoarea livrărilor scutite de TVA fără drept de deducere în baza Declarațiilor TVA prezentate pentru anul 2020[[16]](#footnote-16) de către agenții economici, care a fost preluată și utilizată în testări de către audit. Astfel, recalculele denotă că, dacă în 9 cazuri SFS a utilizat o abordare/formulă[[17]](#footnote-17) identică în calculul cuantumului facilității, atunci calcularea înlesnirii acordate unui contribuabil a fost efectuată în condiții neclare, fără o argumentare a costului de 327,7 mil. lei, auditul constatând o diminuare a acestei sume cu 96,1 mil. lei[[18]](#footnote-18).

Ulterior, la data de 30.06.2022, în temeiul altei explicații[[19]](#footnote-19), organul fiscal invocă o altă modalitate de estimare a calculelor acestei scutiri, menționând că „*ținând cont că energia electrică respectivă până la consumul ei final este revândută de societățile intermediare, în scopul aprecierii facilității fiscale și excluderii influenței asupra valorii finale a energiei electrice scutite, prezumtiva facilitate aferentă energiei electrice a fost apreciată reieșind din valoarea adăugată prezumtivă pe lanțul valoric de la etapa importului până la consumator”.* În așa mod, cele două documente ale SFS, prezentate echipei de audit, sunt contradictorii prin conținutul lor și atestă lipsa unei viziuni clare asupra aspectului vizat.

Într-un alt caz, la estimarea costurilor facilităților fiscale acordate la calcularea și achitarea TVA la autoturisme și alte autovehicule conform art. 103 alin.(1) pct. 24) din Codul fiscal[[20]](#footnote-20),SFS a calculat și a raportat scutiri în valoare de 648,0 mil.lei, costuri care nu pot fi justificate prin calcule. Concomitent, SFS, în ambele cazuri, invocă lipsa metodologiei care ar sta la baza acestor estimări.

1. *SFS nu a asigurat plenitudinea datelor la raportarea facilităților privind scutirea de TVA a serviciilor poștale (Codul facilității –CFTVA012)*

Conform datelor raportate de către organul fiscal în anul 2020, în condițiile sistemului de facilitare privind scutirea de TVA a serviciilor poștale[[21]](#footnote-21) au activat 11 agenți economici, suma totală a înlesnirilor constituind 13,6 mil.lei. Testele de audit relevă că datele raportate nu sunt complete și nu reflectă situația reală privind plenitudinea sumei facilităților. În așa mod, informația inclusă în Registrul unic al facilităților fiscale nu încorporează suma înlesnirilor de care a beneficiat cel mai mare operator național de profil – ÎS „Poșta Moldovei”. În baza indicatorilor agregați din Declarațiile privind TVA extrase din SI al SFS aferente acestui contribuabil, suma totală a livrărilor scutite de TVA a constituit 379,2 mil.lei, or, potrivit formulei aplicate de către SFS, echipa de audit a determinat că suma facilităților fiscale însumează 63,2 mil. lei. Concomitent, la alți 4 agenți economici suma a fost estimată la valori incoerente, per total, fiind diminuată cu 8,1 mil.lei. Prin urmare, suma facilității din Registrul unic al facilităților fiscale a fost indicată în mărime de 13,6 mil.lei, sau fiind diminuată cu 71,4 mil.lei.

1. *SFS a avut o atitudine iresponsabilă în procesul de estimare a costurilor facilităților acordate gospodăriilor țărănești, raportându-le la valori eronate (Codul facilității- CFIV001)*

Conform art.15 lit. c) din Codul fiscal, pentru gospodăriile țărănești (de fermier) impozitul pe venit este stabilit în mărime de 7% din venitul impozabil, sau cu 5% mai puțin decât cota standard. Cu toate că, în aceste condiții, suma facilităților acordate gospodăriilor țărănești se consideră 5 % din venitul impozabil, în Registrul facilităților, la codul CFIV001, această facilitate este indicată ca „Suma totală a impozitului pe venit se determină pentru gospodăriile țărănești (de fermier) în mărime de 7% din venitul impozabil”. Astfel, în Registru a fost transpusă norma din Codul fiscal, fără a fi analizată și indicată facilitatea acordată acestei categorii de beneficiari, prin prisma noțiunii de facilitate statuată în Codul fiscal.

Testele de audit asupra datelor raportate de SFS au relevat că suma raportată de SFS în mărime de 363,8 mil.lei[[22]](#footnote-22) este eronată. Astfel, SFS a agregat și a indicat ca facilitate suma totală a venitului impozabil nominalizat în Declarația cu privire la impozitul pe venit ( rândul 090 din Formularul VEN 12). Concomitent, potrivit datelor recalculate de audit, suma totală a impozitului pe venit a constituit 25,7 mil.lei (7%), iar valoarea facilităților a însumat doar 18,4 mil.lei, sau cu 345,4 mil. lei mai puțin decât valoarea raportată de SFS. Se relevă și faptul că suma facilităților acordate gospodăriilor țărănești, raportată de către SFS, cuprinde eronat și cazurile când contribuabilii au suportat pierderi din activitatea economică în anul 2020, aceste sume figurând cu minus în descifrările prezentate auditului (86 de contribuabili care au raportat pierderi în valoare de 3,8 mil.lei, eronat indicate la suma facilității). Cele menționate indică o atenție scăzută din partea angajaților SFS pe acest segment de activitate, întrucât extragerea automatizată din SI al SFS a informației aferente facilităților fără o examinare și o analiză privind corectitudinea acestora de către responsabilii din cadrul subdiviziunilor SFS duce la aparența și nedetectarea unor erori semnificative, care în final denaturează imaginea per ansamblu a costului facilităților acordate din buget.

1. *Datele agregate și raportate de către SFS privind scutirea instituțiilor de învățământ de impozitul pe venit au fost denaturate ca urmare a completării eronate de către contribuabili a Declarațiilor VEN 12 (Codul facilității- CFIV056)*

În conformitate cu art.513 din Codul fiscal, instituțiile de învățământ publice și private se scutesc de impozitul pe venitul obținut din desfășurarea nemijlocită a procesului de învățământ conform Codului educației[[23]](#footnote-23). Concomitent, potrivit prevederilor art. 83 alin. (2) lit. c) din Codul fiscal, instituțiile de învățământ au obligația să prezinte Declarația cu privire la impozitul pe venit.

La completarea Formularului VEN12, conform reglementărilor MF[[24]](#footnote-24), instituțiile de învățământ publice și private urmează să indice suma *venitului scutit* de impozitare, precum și a *impozitului pe venit scutit de vărsare la buget* (12%) atât în formular, cât și în Anexa 4D „Suma venitului scutit de impozitare”[[25]](#footnote-25).

Conform datelor raportate de SFS, preluate automatizat din SI al SFS, în anul 2020, au beneficiat de scutire la impozitul pe venit 138 de instituții de învățământ, în valoare totală de 191,9 mil. lei, însă calculele de audit denotă că costul bugetar al acestei facilități a constituit doar 22,9 mil. lei, sau cu *169,1 mil. lei mai puțin* decât a raportat SFS.Cauza acestor erori se exprimă prin următoarele:

* din cei 138 de contribuabili, doar 60% (84) au completat corect darea de seamă, în rest - 40% (54 de contribuabili), în loc să reflecte suma impozitului spre achitare la buget (care de fapt constituia valoarea facilității), au indicat suma totală a venitului impozabil. În acest context, se exemplifică situația constatată la IP Liceul Republican cu Profil Sportiv (care pentru anul 2020 a raportat atât ca venit impozabil, cât și ca impozit pe venit suma de 147,8 mil. lei, deși impozitul pe venit constituia 17,7 mil. lei;
* formularea neexplicită a indicatorului care se conține în Anexa 4D, unde se reflectă suma facilității la această sursă de venituri.

Situații similare se atestă și la alți 53 din cei 138 de contribuabili raportați de SFS, cei mai semnificativi, care au admis greșeli, fiind: Gimnaziul „M. Eminescu”, or. Telenești (a raportat 12,9 mil. lei, deși urma să raporteze 1,5 mil. lei); Gimnaziul „D. Cantemir” din st. Mândrești, r-nul Telenești (a raportat 6,3 mil. lei, deși urma să menționeze 0,7 mil. lei); Gimnaziul „E. Josanu” din s. Ciulucani, r-nul Telenești ( a raportat 2,9 mil. lei, deși urma să indice 0,4 mil. lei) etc.

O altă problemă identificată de echipa de audit este că suma raportată nu cuprinde totalitatea facilităților de care au beneficiat instituțiile de învățământ, deși acestea: (i) își desfășoară procesul de învățământ conform Codului educației, (ii) în perioada auditată au înregistrat venit din această activitate și (iii) sunt eligibili în vederea scutirii de impozitul pe venit. Astfel, s-a constatat că plenitudinea datelor din Registru nu a fost asigurată din cauză că unele instituții nu au prezentat Declarația cu privire la impozitul pe venit, iar altele - nu au indicat suma impozitului pe venit calculată din valoarea venitului impozabil[[26]](#footnote-26).

Cele menționate denotă că modalitatea aplicată de SFS de preluare automatizată din SI a datelor furnizate de contribuabili, fără ca acestea să fie analizate din punctul de vedere al corectitudinii lor, necesită a fi ajustată și îmbunătățită prin instituirea unor activități de control intern de prevenire a erorilor la determinarea costului facilității admise de contribuabil.

1. *Au fost constatate erori și la agregarea datelor privind scutirile de impozit acordate asociațiilor de economii și împrumut ( Codul facilității- CFIV059)*

Similar celor menționate mai sus, a fost constatată incorectitudinea informației raportate de SFS privind facilitatea de care au beneficiat asociațiile de economii și împrumut la plata impozitului pe venit în condițiile art.532 din Codul fiscal. Astfel, potrivit datelor din Registrul unic al facilităților fiscale, în anul 2020, această categorie de contribuabili a declarat înlesniri în valoare de 11,8 mil.lei. Verificările efectuate de audit, într-un caz, au elucidat erori cu valoarea semnificativă de 5,2 mil.lei (44% din valoarea totală), cauzate de indicarea greșită de către un contribuabil în Formularul VEN12 a sumei venitului impozabil, în loc de impozitul pe venit. În așa mod, suma facilităților raportate a fost incorect majorată cu 5,2 mil.lei. Analogic cazurilor expuse, cauza acestor erori se perpetuează și constă în lipsa procedurilor de control intern în cadrul SFS, în speță, a activităților de control ex-ante, care să detecteze erorile în procesul de analiză și agregare a acestora. Deși responsabilii din cadrul SFS, pe parcursul misiunii de audit, au prezentat echipei date actualizate referitor la suma facilității cuantificate inițial, corectând-o cu 20,0 mii lei, eroarea de 5,2 mil.lei nu a fost detectată și ajustată.

1. *Nu este veridic estimat și costul scutirilor de plata accizului la alcoolul etilic nedenaturat, utilizat în industria de parfumerie și cosmetică, fapt cauzat de neinstituirea unui mecanism de schimb de informații între organul fiscal și MAIA (Codul facilității-CFAC 020)*

Potrivit prevederilor Codului fiscal[[27]](#footnote-27), este scutit de plata accizelor alcoolul etilic nedenaturat în limita volumului stabilit de ministerul de ramură, coordonat cu SFS, destinat utilizării în industria de parfumerie și cosmetică. Potrivit datelor Registrului facilităților fiscale (Codul facilității - CFAC 020), în anul 2020, SFS a raportat suma facilității de 200,9 mil.lei. Similar cazurilor enunțate mai sus, nu există norme metodologice/instrucțiuni care ar prevedea modul de agregare și raportare a datelor, SFS relatând că suma facilității este indicată în Registru, în baza scrisorilor MAIA adresate SFS. Verificările efectuate de audit atestă că MAIA a acordat scutiri în valoare de 666,6 mil. lei, sau cu 465,7 mil. lei mai mult decât a raportat SFS, din următoarele motive:

1. nerecepționarea de către SFS a unei scrisori remise de MAIA privind coordonarea acordării scutirii de accize în valoare de 466,1 mil.lei;
2. erori în generalizarea datelor de către SFS, urmare omiterii includerii unei scrisori a MAIA în valoare de 12,4 mil.lei. Neregulile expuse în pct. a) și pct. b) au fost redate detaliat în Obiectivul nr. 2, pct.4.2.3. din prezentul Raport de audit;
3. admiterea erorii la indicarea sumei facilității acordate unui agent economic[[28]](#footnote-28) în mărime de 13,0 mil.lei, fiind raportată în anul 2020, deși, potrivit scrisorii MAIA, această facilitate a fost acordată pentru anul 2021.

Analizele efectuate de audit relevă că metoda, utilizată de SFS, de preluare a datelor din scrisorile de coordonare remise de MAIA către organul fiscal privind acordarea scutirii nu este una ajustată și armonizată cu suma facilității efectiv valorificată de către contribuabilii solicitanți. Astfel, conform datelor MAIA, deși agenților economici li s-au acordat scutiri în valoare de 666,6 mil. lei, în anul 2020, aceștia au raportat că au achiziționat/utilizat alcool etilic scutit de accize în valoare de 96,0 mil. lei, sau cu 570,6 mil. lei mai puțin.

### **Autoritățile statului au avut abordări diferite privind atribuirea ca facilitate a regimului special de impozitare rezidenților parcurilor pentru tehnologia informației și angajaților acestora (Codul facilității - CFARF001)**

Potrivit prevederilor Codului fiscal[[29]](#footnote-29) și în temeiul art. 15 alin. (1) lit. a) din Legea nr. 77/2016, rezidenții parcului pentru tehnologia informației beneficiază de un regim fiscal special, și anume - de un impozit unic, care include șapte impozite și taxe[[30]](#footnote-30), fiind statuat ca un regim de impozitare facilitat.

Consecvent, art.370 din Codul fiscal statuează că pentru rezidenții parcului cota impozitului unic constituie 7% din obiectul impunerii, dar nu mai puțin decât suma minimă stabilită în alin.(2), cu condiția că suma minimă a impozitului unic se va determina lunar pentru fiecare angajat şi va constitui 30% din cuantumul salariului mediu lunar pe economie, prognozat pentru anul la care se referă perioada fiscală.

Acest regim special a fost catalogat de MF ca facilitate fiscală, inclusă în Registrul unic al facilităților fiscale. Totodată, SFS are o altă viziune, explicând că nu a estimat și raportat în Registru această înlesnire, „ dat fiind faptul că regimul special de impozitare nu reprezintă facilitate fiscală de care urmează a se ține cont la estimarea venitului impozabil”.

Auditul public extern a constatat că, urmare notificării Consiliului Concurenței de către Ministerul Economiei și Infrastructurii despre măsura de sprijin acordată rezidenților parcului din domeniul tehnologiei informației „Moldova IT Park”, subiectul dat a fost analizat de către Plenul Consiliului Concurenței, care a notat că rezidenții beneficiază de o reducere a *poverii fiscale*, iar măsura de susținere este atribuită la ajutor de stat[[31]](#footnote-31). Conform datelor prezentate Consiliului Concurenței[[32]](#footnote-32) de către SFS, în anul 2020 a fost raportată ca ajutor de stat suma impozitului unic de 33,8 mil.lei, nefiind calculată facilitatea efectivă a beneficiarilor. Astfel, conform „Analizei modelului impozitului unic și a facilităților la import pentru rezidenții parcurilor din industria tehnologiei”, acesta constituie 5,7 puncte procentuale raportate la venitul din vânzări.

*Cele relatate* *denotă că autoritățile statului nu au o poziție unică privind atribuirea ca facilitate a regimului special de impozitare rezidenților parcurilor pentru tehnologia informației și angajaților acestora.* În viziunea echipei de audit, constatările menționate sunt cauzate de reglementările depășite ale Codului fiscal, referitor la semnificația noțiunii de facilitate, care urmează a fi modernizată și actualizată conform practicilor internaționale.

### **SFS nu a identificat riscuri aferente controlului corectitudinii valorificării facilităților fiscale**

Verificările efectuate de audit denotă că SFS nu are identificate careva riscuri de conformare a contribuabililor aferente beneficierii de scutiri și înlesniri fiscale, care ar putea fi luate în considerație la planificarea controalelor fiscale tematice și/sau totale. În anul 2020, organul fiscal nu a realizat verificări tematice privind facilitățile fiscale acordate prin Codul fiscal, acest aspect fiind tangențial verificat în cadrul altor tipuri de controale fiscale, efectuate la 650 de contribuabili. În cadrul acestor controale, cele mai frecvente încălcări s-au constatat la beneficierea de înlesniri aferente impozitului pe bunurile imobiliare, acestea fiind admise de 65 de agenți economici, în sumă de 616,3 mii lei. În rest, la trei contribuabili s-au identificat încălcări în sumă totală de 174,0 mii lei, aferente facilităților la impozitul pe venit, și la un contribuabil au fost depistate abateri aferente TVA, în sumă totală de 36,2 mii lei.

În baza celor relatate, auditul concluzionează că controlul fiscal al spectrului de facilități se efectuează fragmentat, ale cărui rezultate nu oferă un tablou general coerent și integru despre faptul că mijloacele statului acordate în formă de înlesniri fiscale sunt utilizate legal și conform destinației.

## **4.2. OBIECTIVUL nr.2: Autoritățile statului au reexaminat sistemul existent de facilități, fiind aplicate conform principiile bunei guvernări?**

Existența numeroaselor complexități aferente reformării sistemului de facilități, precum și faptul că autoritățile statului nu au fost suficient de responsabile în procesul de gestiune a acestuia, or, neasigurarea în toate cazurile a respectării principiilor bunei guvernări în acordarea înlesnirilor, au condiționat următoarele deficiențe:

**i)** Un număr preponderent de facilități fiscale se aplică timp îndelungat, neexistând studii de impact al acestora, inclusiv nefiind evaluată eficacitatea și eficiența acordării lor, prin ce nu s-a realizat pe deplin și obiectivul stabilit în Planul de acțiuni al Guvernului pentru anii 2020-2023 privind *„evaluarea eficacității facilităților existente și introducerea noilor tipuri de subvenții pentru stimularea dezvoltării sustenabile a economiei și creșterea veniturilor la buget*”.

**ii)** Acordarea facilităților s-a efectuat în lipsa unor programe sau strategii de dezvoltare economică a unor ramuri sau sectoare ale economiei naționale, care să conțină indicatori de impact/rezultat și să permită evaluarea beneficiilor rezultate din acordarea acestora;

**iii)** Deși MF a fost informat de către MAIA despre ineficiența scutirii de plata accizelor la alcoolul etilic nedenaturat, utilizat de agenții economici la fabricarea produselor de parfumerie și cosmetică, autoritatea nu a intervenit și nu a analizat aspectele acordării acestei facilități, care în anii 2020-2021 a constituit circa 0,9 mlrd. lei. Lipsa unor procese funcționale în cadrul MAIA și SFS, dar și comunicarea defectuoasă între aceste autorități ale statului au permis scutirea nelegitimă de plata accizelor la alcoolul etilic a unor agenți economici, în valoare de 1,6 mil.lei. La fel, autoritățile statului, nestabilindu-și reguli rigide privind acordarea facilităților, au acceptat situații dezavantajoase pentru bugetul statului, fiind acordate scutiri unor contribuabili la plata accizelor, în sumă de la 5,0 mil. lei până la 10,0 mil. lei, deși aceștia au contribuit la buget cu sume mici, cuprinse între 10,0 mii lei - 20,0 mii lei.

Se atestă acțiuni tardive și din partea Consiliului Concurenței în ce privește verificarea respectării prevederilor actelor juridice în baza cărora au fost acordate facilitățile fiscale care se încadrează în categoria ajutorului de stat, precum și a alinierii de către autoritățile statului a unor facilități acordate sub formă de ajutor de stat la prevederile acquis-ului comunitar.

### **Ministerul Finanțelor a asigurat reevaluarea unui spectru redus al facilităților existente**

Procesul de eficientizare a cheltuielilor statului prin raționalizarea utilizării banului public evident implică și eficientizarea utilizării resurselor de stat acordate sub formă de facilități fiscale, întrucât, după cum s-a mai menționat, acestea permit micșorarea bazei impozabile și, respectiv, reduc veniturile pasibile încasării la BPN. În acest context, Planul de acțiuni al Guvernului pentru anii 2020-2023 a prevăzut realizarea obiectivului „Evaluarea eficacității facilităților existente și introducerea noilor tipuri de subvenții pentru stimularea dezvoltării sustenabile a economiei și creșterea veniturilor la buget”.

Una dintre acțiunile stabilite pentru realizarea acestui obiectiv a vizat „analizarea facilităților fiscale și vamale în vederea examinării oportunității menținerii acestora sau redirecționării spre alte sectoare”[[33]](#footnote-33), responsabil de implementare fiind MF, în calitate de autoritate publică centrală în domeniul finanțelor publice. Această acțiune urma să se finalizeze cu un studiu efectuat, inclusiv cu propuneri de modificare a cadrului normativ, termenul de realizare fiind stabilit pentru luna aprilie 2021. Auditul a constatat că, de fapt, această acțiune a rămas neimplementată, or, nu a fost asigurată realizarea studiului de analiză privind eficiența și actualitatea sistemului de facilități fiscale existente. Deși MF a explicat că, la aprobarea politicii fiscale pentru anul 2020 și conform Legii cu privire la modificarea unor acte normative nr.257/2020, au fost anulate unele facilități fiscale[[34]](#footnote-34), aceste acțiuni nu pot fi catalogate ca analizarea sistemului de facilități fiscale prin prisma eficacității lui.

În așa mod, deși unele facilități fiscale au fost instituite odată cu adoptarea Codului fiscal[[35]](#footnote-35) (1997), iar altele s-au implementat pe parcurs, funcționând o perioadă îndelungată de timp (10-15 ani), acestea nu au fost evaluate din punctul de vedere al viabilității și impactului lor economic. Reieșind din informația prezentată de MF, se relevă că nu se dispune de nicio viziune privind soluțiile și perioadele de timp necesare pentru definitivarea evaluării impactului întregului ansamblu de facilități existente.

De menționat că totuși există facilități a căror instituire a contribuit la dezvoltarea armonioasă a unor sectoare importante ale economiei. Un exemplu concludent în acest sens îl reprezintă regimul fiscal stabilit în condiții facilitare pentru sectorul IT, care a contribuit la dezvoltarea ramurii nominalizate.

### **Spectrul unor facilități** **fiscale nu este justificat din punct de vedere economic**

Analizele efectuate de audit relevă că și la etapa de aprobare a unor facilități fiscale au lipsit argumentările și motivarea instituirii lor, acestea nefiind bazate pe programe sau strategii de dezvoltare economică a unor ramuri sau sectoare ale economiei naționale. La fel, nu au existat indicatori de impact/rezultat care ar permite evaluarea beneficiilor rezultate din acordarea de facilități unor grupuri-țintă de beneficiari, cum ar fi creșterea valorii mărfurilor/serviciilor exportate, crearea locurilor de muncă, dezvoltarea întreprinderilor mici și mijlocii etc.

În acest context, se relevă că o măsură de sprijin acordată în baza prevederilor art. 103 alin. (1) pct. 14 din Codul fiscal ține de scutirea de plata TVA, fără drept de deducere, a serviciilor legate de jocurile de noroc[[36]](#footnote-36), nefiind examinate și justificate beneficiile statului din acordarea acestor facilități[[37]](#footnote-37). Potrivit calculelor de audit (datelor preluate din Declarația cu privire la impozitul pe venit, Formularul VEN 12), doar la cel mai mare agent economic care practică astfel de activități, suma TVA estimată de la valoarea livrărilor din vânzări (fără partea de deduceri), în anii 2020-2021, a constituit circa 900,0 mil. lei. Cu atât mai mult că în perioada menționată acest agent economic a contribuit la bugetul de stat, achitând impozite și taxe în valoare de 88,1 mil. lei. Deși, conform practicilor statelor membre ale Uniunii Europene[[38]](#footnote-38), se scutesc de plata TVA astfel de activități, ca pariurile, loteriile și alte forme de jocuri de noroc, ca motiv invocându-se dificultatea privind determinarea corectă a valorii impozabile a livrărilor de servicii cu jocuri de noroc, totuși, este prevăzut că statele membre decid individual referitor la aplicarea lor.

Analizele efectuate de audit atestă deficiențe similare și în procesul de acordare a scutirii de plata accizelor la azotul și oxigenul produși pe teritoriul țării, statuată în art.124 alin.(16) din Codul fiscal. Facilitatea respectivă s-a instituit în temeiul Legii nr.267 din 23.12.2011 pentru modificarea și completarea unor acte legislative, prin care a fost promovată politica bugetar-fiscală pentru anul 2012. De menționat că în proiectul legii, prezentat de Guvern spre aprobare Parlamentului, această facilitate nu a fost prevăzută. Potrivit informației prezentate echipei de audit[[39]](#footnote-39), înlesnirea respectivă a fost introdusă printr-un amendament propus pentru examinare în lectura a doua, în lipsa motivării[[40]](#footnote-40) privind necesitatea instituirii acesteia, costurile suportate de buget și beneficiile scontate ale statului în legătură cu stabilirea înlesnirii. Potrivit datelor raportate de SFS în Registrul unic al facilităților fiscale, suma scutirilor respective în anul 2020 a constituit 8,9 mil.lei, iar de la instituirea acestora - 53,2 mil.lei. La solicitarea echipei de audit, responsabilii din cadrul SFS au explicat că nu dețin date privind beneficiarii acestei facilități, datele fiind extrase în sumă agregată din SI al SFS. Verificările efectuate de audit asupra informației din Declarațiile privind accizele depuse de contribuabili în anul 2020 și înregistrate în SI relevă că de scutirile respective au beneficiat doi agenți economici, însă scutirea de 8,9 mil.lei este aferentă doar unui singur contribuabil, care figurează ca producător local, dar și care importă oxigen. Acest agent economic a calculat și a declarat valoarea accizului la azotul și oxigenul produși în suma indicată, care, în conidiile Codului fiscal, nu a fost achitată la buget, rămânând la dispoziția contribuabilului. De relatat că agentul economic a beneficiat de înlesniri în sumă de 8,9 mil.lei, dar suma impozitelor și taxelor calculate și achitate la buget constituie 5,7 mil.lei, sau cu 3,2 mil. lei mai puțin decât costul facilității acordate. Un alt aspect relevant, necesar de a fi menționat, este faptul că acest agent economic este unicul în țară producător de azot și oxigen și activează fără a avea concurență pe piața locală. Fiind facilitat, acesta are posibilitatea de a manevra cu prețurile de vânzare ale produselor sale. Astfel, în cadrul licitațiilor publice, organizate de instituțiile medicale de stat, privind achiziționarea acestor bunuri, în majoritatea cazurilor, acest agent economic este desemnat ca câștigător, întrucât propune prețuri mai joase decât cele pe care le oferă concurenții care importă marfa indicată. În același timp, prețurile de vânzare ale azotului și oxigenului către sectorul privat sunt mai mici comparativ cu cele propuse și comercializate instituțiilor publice.

### **Procesul de acordare a scutirii de plata accizelor la alcoolul etilic, utilizat în domeniul de parfumerie și cosmetică, a fost unul vulnerabil și afectat de neconformități, fapt ce a privat bugetul statului de venituri substanțiale**

1. Prevederile legale în baza cărora se acordă facilitatea fiscală sunt depășite

Art.124 alin.(16) din Codul fiscal statuează că „alcoolul etilic nedenaturat de la poziția tarifară 220710000, destinat utilizării în industria de parfumerie și cosmetică, este scutit de plata accizelor în limita volumului stabilit de ministerul de ramură, coordonat cu Serviciul Fiscal de Stat și Serviciul Vamal, *în vederea realizării programului de activitate al industriei de parfumerie și cosmetică pe anul respectiv*”. Pct.2 din Hotărârea Guvernului nr.1574/2002 prevede că „Ministerul Agriculturii și Industriei Alimentare va întocmi anual, în funcție de necesitățile de producere, lista agenților economici și mărimea cotei respective de alcool etilic nedenaturat, destinat fabricării articolelor de parfumerie și cosmetică”.

Verificările efectuate de audit au relevat că această facilitate a fost instituită încă în anul 2002, în temeiul Legii nr.1128-XV din 14 iunie 2002[[41]](#footnote-41), sau s-a aplicat pe parcursul a douăzeci de ani în lipsa unui document de politici/strategii care să prevadă dezvoltarea industriei de parfumerie și cosmetică din țară și impactul facilității asupra procesului de reproducție în ramura respectivă, inclusiv n-a fost evaluată concordanța facilității cu politica economică a statului. Or, în condițiile actuale, dezvoltarea sectorială a unei ramuri nu poate fi acoperită de un Program de activitate al industriei de parfumerie și cosmetică, aceasta fiind o abordare depășită în timp. Documentul dat nici nu a existat, pentru a sta la baza acordării justificate a acestei facilități, inclusiv pentru anii 2020 și 2021.

Se atestă că, în perioada anilor 2016-2018, MAIA s-a adresat de multiple ori către MF cu demersuri, prin care a solicitat modificarea Codului fiscal și anularea facilității date, consemnând că „produsele de parfumerie și cosmetică nu sunt produse de primă necesitate[[42]](#footnote-42)”. La fel, MAIA invoca necesitatea anulării facilității și prin faptul că numărul și volumul de scutiri solicitate de către agenții economici creștea de la an la an, acesta neavând competente și pârghii de verificare a domeniului respectiv, inclusiv verificarea corectitudinii utilizării alcoolului scutit de plata accizului. O adresare în acest sens a fost înaintată de către MAIA și pe parcursul anului 2021, în cadrul avizării proiectului Hotărârii Guvernului privind aprobarea proiectului de lege cu privire la modificarea unor acte normative[[43]](#footnote-43). Despre necesitatea excluderii acestei facilități, care este considerată ca una depășită și neactuală, relatează și alte autorități ale statului[[44]](#footnote-44). În pofida solicitărilor și propunerilor înaintate de MAIA, în procesul de examinare și aprobare anuală a politicii bugetar-fiscale, dar și a altor modificări operate la cadrul legal, MF nu a revăzut și nu a susținut anularea scutirii de plata accizelor la alcoolul etilic nedenaturat.

1. MAIA nu a organizat un proces funcțional la stabilirea mărimii scutirii cotei de accize la alcoolul etilic nedenaturat

MAIA, cu toate că cunoștea vulnerabilitățile procesului de acordare a scutirilor de plata accizelor la alcoolul etilic nedenaturat, nu a fost responsabil de instituirea unui proces conform pentru stabilirea volumului anual de alcool etilic nedenaturat, destinat utilizării în industria de parfumerie și cosmetică, pentru a diminua riscul de comitere a diferitor abuzuri de către agenții economici solicitanți ai scutirilor.

Astfel, în perioada anului 2020 – septembrie 2021 nu a existat un act normativ elaborat și aprobat de minister referitor la procesul de primire a solicitărilor de la agenții economici, de examinare și adoptare a deciziilor privind volumul de alcool etilic nedenaturat scutit de plata accizelor, modului de raportare a utilizării alcoolului etilic nedenaturat. Abia în luna septembrie 2021 a fost aprobat pentru prima dată Regulamentul cu privire la stabilirea cuantumului de alcool etilic nedenaturat, destinat utilizării în industria de parfumerie și cosmetică, scutit de plata accizelor (Ordinul MAIA nr. 8 din 09 septembrie 2021). În baza acestui Regulament, a fost formată Comisia de examinare a cererilor înaintate de agenții economici, aprobată prin Ordinul MAIA nr.22 din 05 octombrie 2021, care include reprezentanți ai MAIA şi câte un reprezentant al SFS, SV, ANSP și ANSA.

În circumstanțele descrise, fără a dispune de careva reglementări și fără o claritate vizavi de funcționalitatea procesului de acordare a scutirilor, în perioada anilor 2020-2021, MAIA a recepționat de la agenții economici solicitări privind scutirea de accize în valoare totală de 1058,2 mil.lei[[45]](#footnote-45). Urmare examinării solicitărilor, au fost acceptate înlesniri în valoare totală de 896,1 mil. lei, inclusiv în anul 2020 – de 666,6 mil. lei, și în anul 2021- de 229,5 mil. lei.

Datele privind acordarea acestei facilități, în evoluție, pentru anii 2019- 2021 sunt redate în Diagrama următoare.

**Diagrama nr.4**

***Sursa:*** *Date preluate din Registrul unic al facilităților fiscale.*

Din datele prezentate rezultă că, în perioada verificată, cuantumul scutirii acordate de MAIA a crescut semnificativ comparativ cu perioadele anterioare, în anul 2020 majorându-se de circa 24 de ori. În anul 2021, deși trendul a fost unul descendent comparativ cu anul 2020, totuși, față de anul 2019, s-a menținut la un nivel ridicat.

Preponderent această creștere s-a datorat acordării de către MAIA a scutirii de plata accizelor pentru alcoolul etilic utilizat la producerea dezinfectanților. Conform informației prezentate de ANSP, în perioada stării de urgență, mai mulți agenți economici, producători de produse cosmetice, substanțe chimice și alcool etilic au inițiat producerea de produse pe bază de alcool etilic, în conformitate cu recomandările Organizației Mondiale a Sănătății pentru produse cu efect virulocid[[46]](#footnote-46).

Analiza documentelor prezentate de MAIA relevă că dacă la unele solicitări ale agenților economici adresate MAIA privind scutirea de plata accizului erau anexate careva documente justificative[[47]](#footnote-47), la altele în general lipsesc fundamentările respective. Mai mult decât atât, la unele solicitări au fost anexate documente justificative precum că alcoolul etilic va fi utilizat pentru curățirea geamurilor, ceramicii, aragazelor și altor produse care nu fac parte din categoria celor cosmetice și de parfumerie[[48]](#footnote-48). În pofida faptului că toate solicitările au fost examinate de membrii unei comisii, această activitate poartă un caracter formal, avându-se în vedere că nu au existat careva obiecții pe marginea corectitudinii solicitării facilității.

1. Procesul de comunicare între MAIA și SFS referitor la acordarea scutirii de accize la alcoolul etilic nedenaturat a fost unul defectuos

Un alt aspect problematic este coordonarea interinstituțională a acordării scutirii de plata accizului la alcoolul etilic nedenaturat, în limita volumului stabilit de ministerul de ramură. Potrivit informației prezentate de MAIA, pe parcursul anului 2020, ministerul a remis 12 scrisori în adresa SFS, prin care a solicitat acordul organului fiscal privind scutirea de accize în valoare de 666,6 mil.lei, pentru 15 agenți economici implicați în fabricarea produselor de parfumerie și cosmetică. Verificările de audit atestă că nu toate scrisorile ministerului au fost înregistrate la SFS și coordonate în modul stabilit. Astfel, la 26.03.2020 MAIA a remis în adresa SFS, prin intermediul Serviciului managementul documentelor[[49]](#footnote-49), scrisoarea cu nr.25-82/1635, prin care a solicitat coordonarea scutirii de acciz pentru un volum de 465400,0 decalitri de alcool etilic nedenaturat, în sumă totală de 466,1 mil. lei, acordate la 6 agenți economici[[50]](#footnote-50).

In pofida faptului că MAIA confirmă direcționarea către SFS a documentului prenotat (agenții economici indicați beneficiind de scutiri, conform datelor raportate de MAIA), în Registrele de înregistrare a corespondenței, potrivit explicațiilor SFS, nu figurează recepționarea acestei scrisori. Drept rezultat, organul fiscal nu a remis niciun răspuns în adresa ministerului referitor la poziția sa oficială privind coordonarea scutirilor menționate mai sus, dar și această sumă a facilităților acordate de MAIA nu a fost raportată de SFS în Registrul unic al facilităților fiscale.

Conform scrisorii prenotate mai sus, MAIA a acordat scutirea de acciz la alcoolul etilic, în valoare de 2,0 mil.lei, către SRL „Spirits and Distilled Trade”( codul fiscal - 1014600009096), care, potrivit SI al SFS, este înregistrată cu denumirea de SRL „Distileria Bulboaca”, aceasta desfășurând activități în domeniul fabricării produselor alcoolice. La acordarea acestei facilități, comisia de examinare a cererilor din cadrul MAIA, dar și factorii responsabili ai ministerului, care au semnat scrisoarea de acceptare a facilității, au încălcat prevederile art.124 alin.(16) din Codul fiscal, potrivit cărora, „nu este scutit de acciz alcoolul etilic nedenaturat utilizat de subiecții impunerii care desfășoară în același timp activitate atât în industria de parfumerie şi cosmetică, cât și în domeniul producerii şi comercializării produselor alcoolice”. Prin acțiunile sale, factorii responsabili menționați au permis agentului economic să beneficieze nelegitim de scutirea de plata accizului, care, potrivit datelor raportate de MAIA[[51]](#footnote-51), efectiv a constituit 1,1 mil.lei.

1. SFS a manifestat o atitudine pasivă în asigurarea conformității acordării scutirii de plata accizelor, neavând instituit un proces funcțional de examinare și acceptare a acordării acestei facilității

SFS nu a dispus de reglementări aferente procesului de coordonare a scutirii de plata accizelor la alcoolul etilic nedenaturat, astfel de proces nefiind instituit în cadrul autorității.

Observațiile de audit relevă că examinarea solicitărilor adresate de MAIA s-a efectuat de către diferite subdiviziuni ale SFS, care, la rândul lor, au avut și o abordare diferențiată în procesul de examinare și coordonare privind acordarea facilității respective. Astfel, unele răspunsuri perfectate de SFS și remise MAIA conțin informația despre atribuțiile exercitate de către SFS și comunică că informația prezentată va fi utilizată în realizarea acestora[[52]](#footnote-52), altele comunică despre riscurile identificate în activitatea agenților economici beneficiari de scutiri, stabilindu-se și efectuarea unei vizite fiscale[[53]](#footnote-53).

În contextul expus, se exemplifică situația constatată la examinareascrisorii nr.25-104/1935 din 08.05.2020, prin care MAIA a solicitat coordonarea acordării scutirii de accize pentru trei contribuabili, inclusiv:

* SRL „Leonardo Cellars”- 10000 dal, în sumă de 9,9 mil.lei;
* SRL „Chemix Grupp”- 2000 dal, în sumă de 2,0 mil. lei;
* SRL ”Golub- Stil” - 500 dal, în sumă de 0,5 mil. lei.

Prin răspunsul întocmit de către SFS (scrisoarea nr.26-10-02/11438 din 18.05.2020), MAIA a fost informat că organul fiscal va utiliza informația respectivă în realizarea atribuțiilor de administrare fiscală. Or, acest răspuns nu reflectă o poziție clară privind acceptul SFS referitor la acordarea scutirii de plata accizelor pentru agenții economicii menționați. Mai mult decât atât, la completarea Registrului unic al facilităților fiscale pentru anul 2020, valoarea volumului de alcool etilic scutit de accize pentru cei trei agenți economici nu a fost agregată, nefiind reflectată și raportată MF. De menționat că în alte situații, când scrisorile adresate MADRM de către SFS aveau un conținut analogic, datele au stat la baza evidenței și raportării facilității indicate.

Un alt aspect constatat de audit este că SRL „Leonardo Cellars”,modificându-și la 07.05.2020 genul de activitate privind fabricarea parfumurilor și produselor cosmetice, deja în următoarea zi (08.05.2020) i s-a acordat dreptul la scutire în valoare de 10,0 mil. lei. Până la această dată contribuabilul respectiv practica activități de producere a băuturilor alcoolice de diferite tipuri, fiind afiliat unui grup de contribuabili care practică activități privind fabricarea alcoolului etilic și băuturilor alcoolice. Potrivit informației prezentate de SFS, în baza unui contract încheiat cu una dintre firmele afiliate, SRL „Leonardo Cellars” a îmbuteliat și a produs dezinfectanți. La fel, în anul 2021, prin scrisoarea MAIA[[54]](#footnote-54), s-au acordat scutiri acestui agent economic în valoare de 8,0 mil. lei, coordonate cu SFS.

Merită de menționat faptul că agentului economic vizat i s-au acordat înlesniri în pofida faptului că acesta trei ani la rând (2017, 2018, 2019) înregistra pierderi aferente activității de întreprinzător, prin urmare, prezentând riscuri asociate administrării fiscale la această componentă[[55]](#footnote-55). Și în anul 2021 agentul economic a înregistrat pierderi, concomitent SFS identificând și alte riscuri în activitatea lui, inclusiv:

1. Riscul achitării salariului în plic (în perioada L/01/2021-L/02/2022 a declarat un salariu mediu lunar calculat mai mic decât salariul minim garantat - 1 881 lei);
2. Riscul practicării muncii „la negru” (în perioada L/01/2021 -L/02/2022 a declarat un singur angajat, în anul 2020 nu a declarat angajați);
3. Achitări nesemnificative la BNP în raport cu volumul livrărilor efectuate*[[56]](#footnote-56)*. Subsecvent, analizele efectuate de audit relevă că acest contribuabil a achitat la buget atât în anul 2019, cât și în anul 2020, impozite doar în valoare de 11,5 mii lei și, respectiv, 20, 9 mii lei.

În pofida celor menționate mai sus, în anii 2020-2021, SRL „Leonardo Cellars”, achitând la buget impozite și taxe în sumă totală de 32,4 mii lei și neavând declarați angajați care activează în cadrul său, i-au fost acordate facilități fiscale în sumă de 18, 0 mil. lei. Mai mult decât atât, SFS a aplicat față de SRL „Leonardo Cellars” doar măsuri de conformare voluntară, prin aplicarea chestionarului, fără a efectua un control fiscal la aceasta.

Auditul menționează și alte cazuri de achitare de către agenții economici a unor impozite și taxe în sume de circa 10,0 mii lei, în timp ce au beneficiat de scutiri de plata accizelor în valoare de 5,0 mil, lei. Datele integrale în acest sens sunt prezentate în Anexa nr.4 la prezentul Raport de audit.

O altă situație s-a atestat la acordarea de către MAIA a scutirii de accize pentru SRL „Golub- Stil”, în valoare de 0,5 mil.lei. Potrivit informației prezentate de ANSP, acest agent economic nu are înregistrate avize sanitare și certificate pentru fabricarea produselor cosmetice/dezinfectanților[[57]](#footnote-57), or, această societate nu desfășoară activități care cad sub incidența scutirilor, în aceste condiții facilitatea fiind acordată neconform.

În contextul expus, se relevă lipsa unei monitorizări din partea autorităților statului ( MAIA și SFS) a corectitudinii utilizării conform destinației a alcoolului etilic nedenaturat. În viziunea auditului, SFS a dispus de instrumente prin intermediul cărora putea fi asigurată o monitorizare a alcoolului etilic utilizat în aceste scopuri, de care, însă, nu a făcut uz. Astfel, conform art.12 alin. (2) din Legea nr. 1100 din 30.06.2000 cu privire la fabricarea și circulația alcoolului etilic și a producției alcoolice, se statuează că „Serviciul Fiscal de Stat extrage lunar datele privind consumul de alcool etilic prin contoare de evidență cu memorie fiscală”. Deși, lunar, SFS întocmește Rapoartele privind vânzarea/ procurarea alcoolului etilic și distilatelor (forma ALCC), înregistrate în Sistemul Informațional Automatizat „Reports”, în mare parte, datele raportate sunt incomplete. Cele menționate sunt determinate de faptul că nu există careva norme interne care să reglementeze colectarea informației prenotate și introducerea datelor în SI, precum și responsabilitatea angajaților SFS implicați în procesul dat. Aceasta a constituit un impediment în asigurarea unei monitorizări consecvente a agenților economici implicați în fabricarea și circularea alcoolului etilic și în deținerea unei informații veridice privind valorificarea acestui tip de facilitate.

De fapt, Codul fiscal nici nu are statuate reglementări aferente responsabilității pentru utilizarea incorectă și contrar destinației a facilității fiscale. Se relevă că subiect al impunerii scutit de accize este agentul economic care comercializează alcoolul etilic, însă acesta nu poartă responsabilitate pentru contribuabilii care procură marfa scutită de accize și cărora li s-a acordat inițial nelegitim facilitatea, sau au utilizat-o contrar destinației pe parcurs. Deși există în acest sens un vid normativ, SFS nu s-a adresat MF cu propuneri de completare a Codului fiscal, permițându-le unor agenți economici să abuzeze de această facilitate fiscală.

|  |
| --- |
| Notă: Se ia act că, pe parcursul misiunii de audit, SFS, în comun cu specialiști antrenați din cadrul ANSA, au inițiat acțiuni de control la 14 contribuabili, în vederea verificării utilizării de către aceștia a cuantumurilor cotelor-limită de alcool etilic nedenaturat, destinat utilizării în industria de parfumerie și cosmetică, depozitat în spațiile de păstrare. |

### **Se constată necesitatea armonizării modului de scutire de plata accizelor la alcoolul etilic nedenaturat utilizat în scopul producerii medicamentelor**

Conform art. 124 alin. (16) din Codul fiscal, se scutește de plata accizelor alcoolul etilic nedenaturat de la pozițiile tarifare 220710000 și 220890910, destinat producerii farmaceutice şi utilizării în medicină, în limita volumului contingentului anual stabilit de Guvern.

Pentru anii 2020-2021, conform Hotărârilor Guvernului[[58]](#footnote-58), a fost aprobată scutirea de plata accizelor în valoare totală de 63,4 mil.lei, din care: 28,4 mil.lei - în anul 2020, și 35,0 mil.lei - în anul 2021, precum și listele utilizatorilor. Deși modalitatea respectivă de scutire este una mai transparentă decât înlesnirile acordate la plata accizelor pentru alcoolul etilic nedenaturat utilizat în industria de parfumerie și cosmetică, totuși, auditul relevă următoarele.

Planul Național de Acțiuni pentru implementarea Acordului de Asociere Republica Moldova–Uniunea Europeană[[59]](#footnote-59) prevedea racordarea legislației naționale la prevederile Directivei 92/83/CEE din 19.10.1992 privind armonizarea structurilor accizelor la alcool și băuturi alcoolice. Responsabil de implementarea acestei acțiuni a fost stabilit MF, cu termenul de realizare pentru trimestrul III al anului 2017. O condiție generală prevăzută de Directivă constă în valorificarea scutirilor de plata accizelor prin rambursarea acestora. Prin urmare, modalitatea de scutire de plata accizelor pentru alcoolul etilic utilizat în scopuri medicinale și farmaceutice necesită a fi modificată, prin instituirea mecanismului de rambursare a accizei plătite, la solicitarea beneficiarului, ceea ce, de fapt, nu s-a realizat.

De menționat că inițial, la instituirea scutirii respective[[60]](#footnote-60), modalitatea de acordare a acesteia prevedea restituirea/rambursarea impozitului achitat, sau prevederile nominalizate erau racordate la bunele practici. Însă, prin ajustările operate la Codul fiscal[[61]](#footnote-61) în anul 2015, s-a modificat această normă legală, fiind instituită modalitatea de scutire totală de plata accizei. În aceste condiții, s-au diminuat pârghiile de monitorizare din partea SFS a corectitudinii și transparenței acordării facilității respective. Modificările efectuate s-au răsfrâns negativ și asupra veridicității sumei raportate de către organul fiscal, ținându-se cont de faptul că se raportează valoarea accizelor pentru cuantumul de alcool etilic stabilit prin Hotărârea Guvernului, și nu înlesnirile efectiv valorificate de către agenții economici utilizatori.

### **Circa 1/4 din rezidenții zonelor libere au beneficiat de înlesniri fiscale în valoare de 36,4 mil.lei, achitând la buget impozite și taxe în valoare de 555,2 mii lei, concomitent efectuând investiții de 137,3 mil.lei**

Art.49 și art.512 din Codul fiscal statuează reglementări aferente scutirilor de plata impozitului pe venit pentru agenții economici rezidenți ai zonelor economice libere și administrațiile acestora. Potrivit datelor prezentate de SFS, în anul 2020, de înlesniri fiscale la impozitul pe venit au beneficiat 54 de agenți economici rezidenți, în sumă totală de 36,4 mil. lei, ce reprezintă 24 % din numărul total de 226 de rezidenți înregistrați în cele 7 zone economice libere: ZAL „Expo-Business-Chişinău”; ZAL „Tvardiţa”; ZEL „Ungheni-Business”; ZAL „Otaci-Business”; ZEL „Bălţi”; ZAL-Parcul de Producție „Taraclia”; ZAL „Valkaneş”. La fel, au beneficiat de facilități fiscale în valoare de 0,3 mil. lei la achitarea impozitului pe venit și 5 administrații ale zonelor economice libere din cele 7 specificate, 2 înregistrând pierderi. Analizând situația prin prisma conformității acordării facilităților fiscale, auditul atestă că contribuabilii indicați întruneau condițiile de eligibilitate, prestabilite de Codul fiscal, în vederea beneficierii de scutiri.

Analizând datele privind 14 agenți economici[[62]](#footnote-62), se atestă că în anul 2020 coraportul dintre valoarea facilității acordate și valoarea impozitelor achitate la buget reprezintă 6%, sau acești agenți economici, achitând impozite și taxe în sumă de 555,2 mil.lei, au beneficiat de facilități fiscale în valoare de 37,7 mil.lei. Concomitent, se relevă că în anul de referință valoarea investițiilor efectuate de beneficiarii facilităților menționați mai sus a constituit 137,3 mil.lei, preponderent fiind direcționate pentru producerea cablajului electric/ echipamentului pentru autovehicule mobile, cablurilor de fibră optică, articolelor din carton etc.

Referitor la implementarea recomandării înaintate în cadrul auditului precedent[[63]](#footnote-63) către ME privind fortificarea controlului și analiza activităților zonelor economice libere asupra atingerii obiectivelor stabilite de cadrul legal, se menționează că, deși s-au realizat unele acțiuni menite să îmbunătățească rezultatele activității zonelor economice libere, totuși, se atestă o perpetuare a situației privind inactivitatea unor agenți economici care își desfășoară activitatea în aceste zone. Astfel, analizele efectuate de audit relevă că, din numărul total de 226 de rezidenți înregistrați în cele șapte ZEL-uri din țară, 79 de agenți economici, sau 35%, nu au activat în aceste zone, nu au înregistrat careva venituri din vânzări, precum și nu au realizat investiții. Comparativ cu datele prezentate în Raportul de audit anterior, care indicau că la finele anului 2015 erau inactivi 42,6 % din numărul total al rezidenților, la finele anului 2020 ponderea acestora s-a micșorat cu 7,6 puncte procentuale.

### **Acțiunile autorităților responsabile de alinierea facilităților fiscale în formă de ajutor de stat la practicile internaționale sunt tardive, ceea ce tangențial afectează și procesul de eficientizare a cheltuielilor bugetare**

Analizate prin prisma prevederilor Legii nr.139/2012, o parte din facilitățile fiscale reprezintă ajutoare de stat, în speță, cele care întrunesc cumulativ patru condiții stipulate în art. 3 din legea prenotată. Potrivit art.20 din Legea nr.139/2012, Consiliul Concurenței are obligația să monitorizeze ajutoarele de stat existente în derulare, pentru a verifica respectarea prevederilor actelor juridice în baza cărora acestea au fost acordate, în vederea asigurării unui mediu concurențial adecvat. În procesul auditului public extern s-a constatat că, deși de la adoptarea prevederilor normative în domeniul ajutorului de stat au fost examinate și aprobate decizii ale Plenului Consiliului Concurentei privind atribuirea/neatribuirea la categoria ajutorului de stat a unor facilități fiscale existente, alte înlesniri nu au fost examinate în modul stabilit, sau se află în proces de analiză. În contextul expus, se menționează următoarele.

SFS, în calitate de furnizor al ajutorului de stat, avea responsabilitatea să prezinte CC toată informația necesară pentru elaborarea Registrului ajutoarelor de stat. Conform datelor prezentate de SFS, în anul 2020 au fost raportate ca ajutor de stat doar 12 tipuri de facilități fiscale, în valoare totală de 338,2 mil. lei. Datele în acest sens sunt expuse detaliat în Anexa nr.5.

Potrivit observațiilor de audit, s-au identificat aspecte problematice privind monitorizarea de către CC a unor facilități fiscale. În contextul expus, se constatată că, până la finalizarea auditului, din cele 12 facilități fiscale raportate ca ajutor de stat de către SFS, CC nu a analizat și nu s-a expus asupra a două tipuri de facilități fiscale[[64]](#footnote-64), prin prisma corespunderii acestora schemelor ajutoarelor de stat. De asemenea, se relevă necesitatea examinării și adoptării unei decizii a Plenului CC asupra respectării legislației aferente ajutorului de stat la scutirea de plata accizelor la azotul și oxigenul produși pe teritoriul țării, reieșind din faptul atestării unor aspecte problematice la acordarea acestei facilități, expuse în subcapitolul 4.2.2. Prin urmare, se conchide că neexaminarea tuturor facilităților fiscale în vederea respectării regulilor ajutorului de stat și aprobarea ulterioară a unor scheme de ajutor de stat (condițiile de acordare, criteriile clare pentru potențialii beneficiari etc.) conturează primise pentru neîncadrarea autorităților statului în termenul stabilit (01.09.2022) privind alinierea acestora la prevederile acquis-ului comunitar, potrivit angajamentelor asumate conform art.341 din Acordul de asociere încheiat între Republica Moldova și Uniunea Europeană. Urmare celor menționate mai sus, auditul constată că acest proces este unul tardiv și permite menținerea în continuare a unor facilități depășite în timp și care nu asigură beneficii statului.

# **CONCLUZIA GENERALĂ**

În baza constatărilor auditului public extern privind conformitatea administrării facilităților fiscale în anul 2020, cu verificarea unor aspecte aferente anului 2021, se concluzionează că autoritățile statului nu s-au concentrat suficient pentru a asigura o bună guvernare a procesului de administrare a facilitaților fiscale, acesta fiind nefuncțional pe întregul lanț de organizare, aflându-se într-o fază incipientă de instituire. Drept rezultat, nu s-a asigurat pe deplin estimarea și raportarea costurilor bugetare ale facilităților, precum și evaluarea sistemică a acestora prin prisma eficienței și plusvalorii generate la buget și societății. La fel, MF și SFS nu au identificat instrumente viabile necesare pentru o monitorizare sistemică a corectitudinii și legalității scutirilor de care au beneficiat unii agenți economici, în speță, cei predispuși riscului de conformare, precum și nu au instituit pârghii de responsabilizare a tuturor beneficiarilor care abuzează și utilizează neconform înlesnirile oferite de stat.

Cele menționate se bazează pe următoarele observații de audit:

* Instituirea și acordarea facilităților se efectuează în lipsa unor programe sau strategii de dezvoltare economică a unor ramuri sau sectoare ale economiei naționale, inclusiv care să conțină indicatori de impact/rezultat ce ar permite evaluarea beneficiilor rezultate din acordarea acestora;
* Neestimarea de către SFS a costurilor bugetare la circa două treimi din numărul total al facilităților administrate de organul fiscal, ceea ce nu asigură transparența în utilizarea resurselor statului, dar și rămânând parțial realizată sarcina delegată de Guvern către MF și autoritățile din subordine;
* Existența unor erori semnificative în procesul de estimare de către SFS a costurilor bugetare pentru alte 76 de facilități administrate;
* Neevaluarea eficacității și eficienței acordării facilităților, prin ce s-a realizat parțial și obiectivul stabilit în Planul de acțiuni al Guvernului pentru anii 2020-2023 privind *evaluarea eficacității facilităților existente și introducerea noilor tipuri de subvenții pentru stimularea dezvoltării sustenabile a economiei și creșterea veniturilor la buget*;
* Lipsa conlucrării și comunicării între autoritățile statului, precum și iresponsabilitatea acestora au creat condiții de acordare a unor facilități ilegale, dar și a celor ce nu generează impact, beneficiari fiind agenții economici care nu contribuie la buget prin achitarea impozitelor și taxelor;
* În mare parte, carențele constatate de audit au fost cauzate de lipsa:
* cadrului normativ care să reglementeze toate etapele aferente gestionării facilităților fiscale;
* normelor metodologice interne care ar reglementa procesele aferente raportării facilităților;
* responsabilității din partea autorităților statului la acordarea facilităților, precum și de neîntreprinderea unor acțiuni prompte privind anularea facilităților care generează doar cheltuieli la BPN, fără a aduce plusvaloare bugetului și societății;
* în cadrul SFS a unei structuri analitice care ar asigura monitorizarea corectitudinii datelor raportate de agenții economici privind valoarea facilităților.

Există și motive obiective care afectează procesul de estimare a costurilor bugetare ale facilităților, în speță, legate de complexitatea și aspectele deficitare în implementarea unor instrumente și mecanisme de estimare a facilităților.

Constatările auditului public extern și recomandările înaintate au fost aduse la cunoștința autorităților, vizate și acceptate de către acestea, întrucât determină necesitatea asigurării sustenabilității procesului inițiat de MF, cu participarea altor autorități ale statului, în vederea cuantificării costurilor bugetare ale facilităților fiscale, evidenței și raportării acestora, dar și asigurării unui proces de evaluare sistemică a impactului rezultat din acordarea facilităților, cu revizuirea și excluderea acelor facilități care nu-și dovedesc eficiența.

Dat fiind faptul că în cadrul prezentei misiuni de audit au fost analizate și atestate deficiențe care se perpetuează și nu s-au remediat ca urmare a recomandărilor înaintate în Raportul auditului de conformitate asociat auditului de performanță al sistemului facilităților fiscale și vamale[[65]](#footnote-65), fiind înaintate entităților noi recomandări de audit orientate spre remedierea acestor aspecte deficitare, se exclud din regim de monitorizare 11 recomandări înaintate entităților în cadrul misiunii de audit anterioare, conform Anexei nr.6.

**RECOMANDĂRI**

**Ministerului Finanțelor:**

1. Să revizuiască cadrul normativ de reglementare a facilităților fiscale, cu actualizarea și modernizarea acestuia, în vederea consolidării guvernanței bugetar-fiscale, inclusiv statuându-se:
2. estimarea anuală a costurilor bugetare ale facilităților;
3. organizarea evidenței și raportării facilităților, cu stabilirea termenelor de raportare;
4. examinarea și analiza periodică a spectrului de facilități fiscale acordate, cu înaintarea propunerilor de anulare a celor inoportune sau care nu și-au demonstrat eficiența (subcapitolele 4.1.1. și 4.1.2.).
5. Să elaboreze, în comun cu SFS, normele metodologice privind reglementarea estimării, evidenței și raportării facilităților fiscale, pentru asigurarea corectitudinii, plenitudinii și veridicității datelor din Registrul unic al facilităților fiscale (subcapitolul 4.1.3.).
6. Să reexamineze modul de acordare a scutirilor de accize, cu excluderea celor ineficiente, precum și să examineze oportunitatea instituirii mecanismului de valorificare a acestora prin metoda de rambursare a plăților efectiv achitate, în conformitate cu bunele practici din domeniu (subcapitolul 4.2.4.).
7. Să continue o conlucrare interinstituțională cu Consiliul Concurenței, SFS și alte autorități privind reexaminarea prin prisma legislației aferente ajutorului de stat a întregului spectru de facilități fiscale, precum și alinierea schemelor de ajutor de stat existente la prevederile acquis-ului comunitar, în scopul respectării angajamentelor asumate (subcapitolul 4.2.6.).

**Serviciului Fiscal de Stat:**

1. Să instituie activități analitice și de control privind asigurarea funcționalității instrumentelor utilizate la determinarea valorii facilităților fiscale raportare, precum și identificarea și înlăturarea cauzelor erorilor constatate de audit la agregarea datelor (subcapitolul 4.1.3.).
2. Să revizuiască formularele și anexele la acestea, legate de raportarea facilităților fiscale, pentru a exclude neclaritățile și interpretările ambigue ale contribuabililor la raportarea indicatorilor anuali, inclusiv Formularul VEN12 privind scutirea de impozitul pe venitul obținut de către instituțiile de învățământ (subcapitolul 4.1.3.).
3. Să organizeze instruiri ale personalului responsabil din instituțiile de învățământ referitor la modul de raportare a facilităților fiscale de care beneficiază aceștia (subcapitolul 4.1.3.).
4. Să instituie și să descrie procesele aferente acordării și raportării facilităților fiscale, inclusiv cele care țin de comunicarea cu autoritățile centrale de specialitate implicate în acordarea facilităților fiscale (subcapitolul 4.2.3.).
5. Să elaboreze norme interne care ar reglementa procesul de extragere a datelor cu privire la producerea, consumul și comercializarea alcoolului etilic, precum și să identifice instrumente ce ar permite monitorizarea, evidența efectivă și raportarea corectă a scutirii de plata accizelor la alcoolul etilic nedenaturat (subcapitolul 4.2.3., lit. d)).

**Semnăturile echipei de audit**:

|  |  |  |  |
| --- | --- | --- | --- |
| ***Șefa echipei de audit,***  șefa Direcției audit II din cadrul Direcției generale de audit I |  | **Angela Frunze** |  |
| ***Membra echipei,***  auditoare publică principală |  | **Alina Certan** |  |
| ***Responsabilă de audit,***  șefa Direcției generale de auditI |  | **Natalia Trofim** |  |

# **ANEXE**

*Anexa nr. 1*



*Anexa nr.2*

**Procesele supuse verificării și criteriile aplicate**

|  |  |  |  |  |
| --- | --- | --- | --- | --- |
| **Procesele/aspectele auditate** | **Mijloacele gestionate** | **Eșantionul supus testării** | | **Lista actelor normative care au servit drept surse de criterii** |
| (1) Au fost implementate politici și instrumente care să asigure estimarea costurilor bugetare ale facilităților fiscale? | | | | |
| Cadrul normativ care reglementează sistemul de facilități | Analiza cadrului legal | | | * Codul fiscal, aprobat prin Legea nr. 1163-XIII din 24.04.1997; * Legea finanțelor publice și responsabilității bugetar-fiscale nr. 181 din 25.07.2014; * Ordinul Ministerului Finanțelor nr. 45 din 15.02.2018 „Cu privire la aprobarea Registrului unic al facilităților fiscale si vamale”; |
| Sistematizarea costurilor bugetare ale facilităților fiscale | **2 291,7 mil.lei** | | **1759,9 mil.lei**  **77%** |
| Procesul de evaluare și raportare a costurilor bugetare ale facilităților fiscale, inclusiv aferente: |
| * scutirii de TVA a energiei electrice importate și livrate; | 329,9 mil. lei | | 100% | * art.103 alin.(1) pct.18) din Codul fiscal ; |
| * calculării și achitării TVA la autoturisme și alte autovehicule; | 648,0 mil. lei | | 100% | * art. 103 alin.(1) pct. 24) din Codul fiscal; |
| * scutirii de TVA a serviciilor poștale, | 13,6 mil. lei | | 100% | * art. 103 alin.(1) pct.13) din Codul fiscal; |
| * cotei impozitului pe venit în mărime de 7% pentru gospodăriile țărănești (de fermier); | 363,8 mil. lei | | 100% | * art.15 lit. c) din Codul fiscal; |
| * scutirii instituțiilor de învățământ de impozitul pe venit; | 191,9 mil. lei | | 100% | * art.513 din Codul fiscal; * art. 83 alin. (2) lit. c) din Codul fiscal; * Ordinul MF nr. 153 din 22 decembrie 2017 privind aprobarea formularului tipizat al Declarației cu privire la impozitul pe venit pentru agenții economici (modificat prin Ordinul MF nr.162 din 26 septembrie 2018); * Ordinul IFPS nr.1080 din 10 octombrie 2012 (cu modificările și completările ulterioare); |
| * scutirilor de impozit acordate asociațiilor de economii și împrumut; | 11,8 mil.lei | | 9,1 mil. lei  77% | * art.532 din Codul fiscal; |
| * scutirilor de plata accizului la alcoolul etilic nedenaturat, utilizat în industria de parfumerie și cosmetică | 200,9 mil. lei | | 100% | * art.124 alin.(16) din Codul fiscal; |
| Regimul special de impozitare a rezidenților parcurilor IT | **Notă:** Observația de audit ține de analiza cauzelor neconsiderării de către SFS a regimului de impozitare a rezidenților parcurilor IT ca facilitate fiscală. CC, la fel, a atribuit facilitatea la ajutor de stat | | | * art.141, art.2941, art. 3421 din Codul fiscal „Norme speciale aplicabile rezidenților parcurilor pentru tehnologia informației și angajaților acestora”; * art.370 din Codul fiscal; * art. 15 alin. (1) lit. a) din Legea nr. 77/2016; * Decizia Consiliului Concurenței nr. ASS-17 din 29.03.2018; |
| Monitorizarea de către SFS a corectitudinii utilizării facilităților fiscale de către contribuabili | Analiza existenței procedurii în cadrul SFS și funcționalitatea acesteia | | |  |
| (2) Autoritățile statului au reexaminat sistemul existent de facilități, fiind aplicate conform principiile bunei guvernări? | | | | |
| Implementarea prerogativei Guvernului privind oportunitatea menținerii acestora sau redirecționării spre alte sectoare | Analiza cadrului legal | | | * acțiunea 4.11.2. din Planul de acțiuni al Guvernului pentru anii 2020-2023; |
| Justificarea din punct de vedere economic a instituirii unor facilități fiscale:   * scutirea de plata TVA, fără drept de deducere, a serviciilor legate de jocurile de noroc; | Semnificativ prin contextul problematicii | | | * art. 103 alin. (1) pct. 14 din Codul fiscal; * art.135 din DIRECTIVA 2006/112/CE a Consiliului din 28 noiembrie 2006 privind sistemul comun al taxei pe valoarea adăugată; |
| * scutirea de plata accizului la azotul și oxigenul produși pe teritoriul țării | 8,9 mil. lei | | 100% | * Legea pentru modificarea și completarea unor acte legislative nr.267 din 23.12.2011, prin care a fost promovată politica bugetar-fiscală pentru anul 2012; * art.124 alin.(16) din Codul fiscal; |
| Armonizarea la bunele practici a modului de scutire de acciz a alcoolului etilic nedenaturat, utilizat în scopul producerii medicamentelor | 28,4 mil. lei | | Semnificativ prin contextul problematicii | * HG nr. 102 din 19.02.2020 cu privire la stabilirea cuantumului anual de alcool etilic nedenaturat, destinat producerii farmaceutice şi utilizării în medicină pentru anul 2020; * HG nr.18 din 12.02.2021 cu privire la stabilirea cuantumului anual de alcool etilic nedenaturat, destinat producerii farmaceutice şi utilizării în medicină pentru anul 2021; * HG nr.1472 din 30.12.2016 cu privire la aprobarea Planului Național de Acțiuni pentru implementarea Acordului de Asociere Republica Moldova–Uniunea Europeană; * Directiva 92/83/CEE a Consiliului din 19.10.1992 privind armonizarea structurilor accizelor la alcool și băuturi alcoolice; * art.II din Legea nr.1128-XV din 14 iunie 2002 pentru modificarea articolului 103 din Titlul III şi a anexei la Titlul IV ale Codului fiscal. |
| Înlesniri fiscale acordate rezidenților zonelor economice libere | 36,4 mil.lei | | Semnificativ prin context | * art.49 și art.512 din Codul fiscal statuează reglementări aferente scutirii de plata impozitului pe venit a agenților economici rezidenți ai zonelor economice libere și a administrațiilor acestora; |
| Alinierea facilităților fiscale în formă de ajutor de stat la practicile internaționale | 338,2 mil. lei. | | 100% | * Legea nr. 139 din 15.06.2012 cu privire la ajutorul de stat (cu modificările și completările ulterioare); * art. 340 și art. 341 din Acordul de Asociere încheiat între Republica Moldova și Uniunea Europeană; |

|  |  |  |  |  |  |  |
| --- | --- | --- | --- | --- | --- | --- |
| *Anexa nr. 3* | | | | | | |
| **Extras din Registrul unic al facilităților fiscale aferent anului 2020** (variantă inițială prezentată MF și echipei de audit și varianta actualizată prezentată doar echipei de audit) | | | | | | |
| **Descrierea facilității** | | **Codul facilității** | **Temeiul legal de acordare a facilității** | **Suma facilităților fiscale acordate inițial, lei** | **Suma facilităților fiscale actualizată, lei** | **Valoarea erorii/divergențelor constatate de audit pe eșantionul verificat** |
| **TOTAL facilități fiscale acordate în anul 2020** | | **x** | **X** | **2,226,042,170.92** | **2,291,653,631.73** | *-774,725,386.45* |
| *+633,114,209.3* |
| *I. Total facilități fiscale aferente TVA* | | x | X | ***1,048,467,420.00*** | ***1,048,467,420.00*** | X |
| 1 | Se scutesc de TVA, fără drept de deducere, autoturismele şi alte autovehicule (poziţiile tarifare 870321, 870322, 870323, 870324, 870331, 870332, 870333, 870390100); scuterele cu motor electric de la poziţia tarifară 871190900. | **CFTVA022** | CF, art. 103 alin.(1) pct. 24) | 647,955,690.00 | 647,955,690.00 | -254,997,479.10 |
| 2 | Se scutește de TVA, fără drept de deducere, energia electrică importată şi livrată către operatorul reţelei de transport şi de sistem, operatorii reţelelor de distribuţie şi furnizorii energiei electrice sau importată de către operatorul reţelei de transport şi de sistem, operatorii reţelelor de distribuţie şi furnizorii energiei electrice, cu excepţia serviciilor de transport şi distribuţie a energiei electrice. | **CFTVA017** | CF, art. 103 alin.(1) pct. 18) | 329,912,150.00 | 329,912,150.00 | 96,063,449.90 |
| 3 | Se scutesc de TVA, fără drept de deducere, plasarea şi comercializarea mărfurilor în magazinele duty-free. | **CFTVA039** | CF, art.103 alin. (6) | 32,648,730.00 | 32,648,730.00 | X |
| 4 | Se scutesc de TVA, fără drept de deducere, serviciile poştale, inclusiv distribuirea pensiilor, subvenţiilor, indemnizaţiilor. | **CFTVA012** | CF, art. 103 alin.(1) pct. 13) | 13,579,240.00 | 13,579,240.00 | 71,363,930.00 |
| 5 | Se scutesc de TVA, fără drept de deducere, serviciile de înhumare şi incinerare a corpurilor umane sau animale şi activităţile conexe: pregătirea cadavrelor către înhumare sau incinerare, îmbălsămarea şi serviciile oferite de întreprinderile de pompe funebre; închirierea încăperilor în saloanele pentru răposaţi; închirierea sau vânzarea locurilor de veci; întreţinerea mormintelor; amenajarea şi întreţinerea cimitirelor; transportarea cadavrelor; ritualurile şi ceremoniile efectuate de organizaţiile religioase; organizarea funeraliilor şi ceremoniilor de incinerare; confecţionarea şi/sau livrarea sicrielor, coroanelor. | **CFTVA014** | CF, art. 103 alin.(1) pct. 15) | 11,731,520.00 | 11,731,520.00 | 0.00 |
| 6 | Se scutește de TVA, fără drept de deducere, proprietatea confiscată, proprietatea fără stăpân, proprietatea trecută în posesiunea statului cu drept de succesiune, comorile. | **CFTVA007** | CF, art. 103 alin.(1) pct. 8) | 1,450,290.00 | 1,450,290.00 | x |
| 7 | Se scutesc de TVA, fără drept de deducere, materia primă, materialele, articolele de completare şi accesoriile necesare procesului propriu de producţie, importate de către organizaţiile şi întreprinderile societăţilor nevăzătorilor, societăţilor surzilor şi societăţilor invalizilor, de asemenea, se scutesc organizaţiile şi întreprinderile menţionate de vărsarea la buget a sumei TVA pentru mărfurile produse şi serviciile prestate, conform listei organizaţiilor şi întreprinderilor respective, aprobată de Guvern. | **L1417012** | Legea nr.1417-XIII din 17.12.1997, art.4 (18) | 11,189,800.00 | 11,189,800.00 | x |
| *II. Total facilități fiscale aferente impozitului pe venit* | | x | X | ***578,250,494.17*** | ***613,641,649.03*** | x |
| 8 | Suma totală a impozitului pe venit se determină pentru gospodăriile ţărăneşti (de fermier) în mărime de 7% din venitul impozabil. | **CFIV001** | CF, art.15 lit. c) | 361,267,388.70 | 363,787,527.89 | -345,408,621.81 |
| 9 | Sunt scutite instituţiile de învăţământ publice, prin derogare de la art.51, şi instituţiile de învăţământ private de impozitul pe venitul obţinut din desfăşurarea nemijlocită a procesului de învăţământ conform Codului educaţiei. | **CFIV056** | CF, art.513 | 160,336,420.81 | 191,927,781.57 | -169,056,657.62 |
| 10 | Rezidenţii care au investit în mijloacele fixe ale întreprinderilor lor şi/sau în dezvoltarea infrastructurii zonei economice libere un capital echivalent cu cel puţin 5,0 milioane de dolari SUA sunt scutiţi, pe o perioadă de 5 ani, începând cu trimestrul imediat următor trimestrului în care a fost atins volumul indicat de investiţii, de plata impozitului pe venitul de la exportul în afara teritoriului vamal al Republicii Moldova al mărfurilor (serviciilor) produse în zona economică liberă, sau de la livrarea mărfurilor (serviciilor) produse în zona liberă către alţi rezidenţi ai zonelor economice libere pentru mărfurile (serviciile) orientate spre export. | **CFIV049** | CF, art.49 lit. d) | 16,377,598.15 | 16,377,598.15 | X |
| 11 | Impozitul pe venitul rezidenţilor obţinut de la exportul în afara teritoriului vamal al Republicii Moldova al mărfurilor (serviciilor) produse în zona economică liberă sau obţinut de la livrarea mărfurilor (serviciilor) produse în zona economică liberă către alţi rezidenţi ai zonelor economice libere pentru mărfurile (serviciile) orientate spre export se percepe în proporţie de 50% din cota stabilită în Republica Moldova. | **CFIV046** | CF, art.49 lit. a) | 13,738,097.57 | 13,810,787.27 | Facilitate abrogată prin Legea nr.257 din 16.12.2020, în vigoare din 01.05.2021 |
| 12 | Sunt scutite de impozit asociaţiile de economii şi împrumut. | **CFIV059** | CF, art.532 | 11,807,537.15 | 11,828,326.89 | -5,262,627.92 |
| 13 | Sunt scutite de impozit sursele financiare ale administraţiei zonei economice libere prevăzute la art. 5 alin. (4) din Legea nr. 440-XV din 27 iulie 2001 cu privire la zonele economice libere. | **CFIV055** | CF, art.512 | 294,531.43 | 350,706.07 | 0 |
| 14 | Sunt scutite de impozit întreprinderile create pentru realizarea scopurilor statutare ale societăţilor orbilor, surzilor şi invalizilor. | **CFIV058** | CF, art.531 | 271,567.17 | 271,567.17 | Facilitate abrogată prin Legea nr.257 din 16.12.2020, în vigoare din 01.05.2021 |
| 15 | Venitul fondului nestatal de pensii nu este supus impozitării, însă orice plăţi efectuate din acest fond se includ în venitul brut al beneficiarului. | **CFIV062** | CF, art.68 | 31,743.73 | 31,743.73 | X |
| 16 | Impozitul pe venitul de la activitatea rezidenţilor în zona economică liberă, cu excepţia celei stabilite la lit. a), se percepe în proporţie de 75% din cota stabilită în Republica Moldova. | **CFIV047** | CF, art.49 lit. b) | 1,325,592.58 | 1,327,514.89 | 0 |
| 17 | Sunt scutite de impozit organizaţiile sindicale şi patronale. | **CFIV060** | CF, art.533 | 595,614.48 | 1,082,741.38 | 0 |
| 18 | Rezidenţii care au investit în mijloacele fixe ale întreprinderilor lor şi/sau în dezvoltarea infrastructurii zonei economice libere un capital echivalent cu cel puţin un milion de dolari SUA sunt scutiţi, pe o perioadă de 3 ani, începând cu trimestrul imediat următor trimestrului în care a fost atins volumul indicat de investiţii, de plata impozitului pe venitul de la exportul în afara teritoriului vamal al Republicii Moldova al mărfurilor (serviciilor) produse în zona economică liberă sau de la livrarea mărfurilor (serviciilor) produse în zona liberă către alţi rezidenţi ai zonelor economice libere pentru mărfurile (serviciile) orientate spre export. | **CFIV048** | CF, art.49 lit. c) | 1,395,049.79 | 2,024,352.41 | 0 |
| 19 | Se scutesc de plata impozituluiatelierele curative de producţie (de muncă) de pe lângă spitalele de psihiatrie ale Ministerului Sănătăţii, în care muncesc persoane handicapate. | **L1164IV002** | Legea nr.1164-XIII din 24.04.1997, art.24 alin.(15) lit. a) | 63,808.12 | 63,808.12 | X |
| 20 | Se scutesc de plata impozituluioficiile cadastrale teritoriale – pe venitul destinat creării şi funcţionării fondului de garanţie al Agenţiei Relaţii Funciare şi Cadastru, precum şi pe venitul destinat acumulării de mijloace prevăzute pentru acoperirea cheltuielilor de deservire şi rambursare a creditului extern acordat în vederea implementării Primului Proiect de Cadastru. | **L1164IV005** | Legea nr.1164-XIII din 24.04.1997, art.24 alin.(15) lit. d) | 159,734.05 | 171,383.05 | X |
| 21 | Se scutesc de plata impozituluiîntreprinderile penitenciarelor. | **L1164IV004** | Legea nr.1164-XIII din 24.04.1997, art.24 alin.(15) lit. c) | 181,047.00 | 181,047.00 | 0 |
| 22 | Impozitul pe venitul rezidenţilor, provenit din activitatea desfăşurată pe teritoriul Portului Internaţional Liber „Giurgiulești”, se percepe pentru perioada primilor 10 ani, începând cu prima perioadă fiscală ulterioară perioadei fiscale în care a fost înregistrat venitul impozabil – în mărime de 25% din cota stabilită a impozitului pe venit. | **L8IV001** | Legea nr.8-XV din 17.02.2005, art.8 alin.(2) lit. a) | 1,691,522.80 | 1,691,522.80 | 0 |
| 23 | La calcularea impozitului pe venit, agenţii economici au dreptul la reducerea venitului impozabil cu o sumă calculată prin înmulţirea salariului mediu anual pe ţară din anul precedent anului fiscal de gestiune la creşterea numărului scriptic mediu al salariaţilor în anul fiscal de gestiune faţă de anul precedent, dar nu mai mare de venitul impozabil. Salariul mediu anual pe ţară în anul precedent se stabileşte în baza comunicatului Biroului Naţional de Statistică. Creşterea numărului scriptic mediu al salariaţilor în anul fiscal de gestiune faţă de anul precedent acestuia se determină ca depăşire a numărului scriptic mediu al salariaţilor în anul fiscal de gestiune faţă de numărul scriptic mediu al salariaţilor din anul precedent. | **L1164IV008** | Legea nr.1164-XIII din 24.04.1997, art.24 alin.(16) | 2,169,296.24 | 2,169,296.24 | x |
| 24 | Rezidenții ZEL care au beneficiat de scutirile prevăzute la lit. c) și lit.d) și care investesc suplimentar în mijloace fixe ale întreprinderilor lor și/sau în dezvoltarea infrastructurii zonei economice libere un capital echivalent cu cel puțin 5,0 milioane de dolari SUA – scutire pe un termen de 5 ani. Au dreptul să beneficieze în mod repetat de scutiri de plata impozitului pe venitul de la exportul în afara teritoriului vamal al Republicii Moldova al mărfurilor (serviciilor) produse în zona economică liberă sau de la livrarea mărfurilor (serviciilor) produse în zona economică liberă către alţi rezidenţi ai zonelor economice libere începând cu trimestrul următor în care a fost atins volumul de investiţii suplimentare, cu condiţia că numărul mediu de angajaţi înregistrat în anul calendaristic următor anului atingerii volumului de investiţii suplimentare va depăşi cu 20% numărul mediu de angajaţi înregistrat în anul calendaristic precedent atingerii volumului de investiţii suplimentare. | **CFIV052** | CF, art.49 lit. e) | 2,841,956.71 | 2,841,956.71 | 0 |
| 25 | Întreprinderile care au efectuat, în cadrul Acordului de investiţii „Cu privire la Portul Internaţional Liber „Giurgiuleşti”, investiţii capitale în mărime ce depăşeşte suma echivalentă cu 5,0 milioane dolari SUA se scutesc de plata impozitului pe venit pe o perioadă de 5 ani consecutivi ulteriori perioadei fiscale în care a fost atins volumul indicat de investiţii capitale, începând cu prima perioadă fiscală în care acestea au declarat venit impozabil. | **L1164IV009** | Legea nr.1164-XIII din 24.04.1997, art.24 alin.(17) | 3,701,987.69 | 3,701,987.69 | 0 |
| *III. Total scutiri de accize* | | x | X | ***238,330,830.00*** | ***238,330,830.00*** | x |
| 26 | Se scutește de acciz alcoolul etilic nedenaturat de la poziţiile tarifare 220710000 şi 220890910, destinat producerii farmaceutice şi utilizării în medicină, în limita volumului contingentului anual stabilit de Guvern. | **CFAC019** | CF, art.124 (15) | 28,403,600.00 | 28,403,600.00 | 0 |
| 27 | Alcoolul etilic nedenaturat de la poziţia tarifară 220710000, destinat utilizării în industria de parfumerie şi cosmetică, este scutit de plata accizelor în limita volumului stabilit de ministerul de ramură, coordonat cu Serviciul Fiscal de Stat şi Serviciul Vamal, în vederea realizării programului de activitate al industriei de parfumerie şi cosmetică pe anul respectiv. | **CFAC020** | CF, art.124 (16) | 200,936,800.00 | 200,936,800.00 | 465,686,829.40 |
| 28 | Mărfurile de la poziţiile tarifare 280430000 şi 280440000 produse pe teritoriul ţării sunt scutite de plata accizului. | **CFAC021** | CF, art.124 (17) | 8,990,430.00 | 8,990,430.00 | 0 |
| *IV. Total facilități fiscale aferente impozitului pe imobil și funciar* | | **x** | X | ***331,375,359.11*** | ***359,203,123.85*** | x |
| 29 | Sunt scutite autorităţile publice şi instituţiile finanţate de la bugetele de toate nivelurile. | **CFIBI002** | CF, art.283 alin.(1) lit. a) | 158,236,986.03 | 165,975,460.10 |
| 30 | Contribuabilii care achită suma integrală a impozitului pentru anul fiscal în curs până la 30 iunie a anului respectiv beneficiază de dreptul la o reducere cu 15% a sumei impozitului ce urmează a fi achitat. | **CFIBI001** | CF, art.282 alin.(2) | 38,799,875.28 | 39,089,690.87 |
| 31 | Sunt scutiţi proprietarii şi beneficiarii ale căror terenuri şi loturi de pământ sunt atribuite permanent căilor ferate, drumurilor auto publice, porturilor fluviale şi pistelor de decolare. | **CFIBI025** | CF, art.283 alin.(4) lit. f) | 7,271,675.84 | 7,433,023.14 |
| 32 | Sunt scutiţi proprietarii şi beneficiarii ale căror terenuri şi loturi de pământ sunt de uz public în localităţi. | **CFIBI027** | CF, art.283 alin.(4) lit. h) | 6,995,377.90 | 7,231,342.08 |
| 33 | Sunt scutite familiile participanţilor căzuţi în acţiunile de luptă pentru apărarea integrităţii teritoriale şi independenţei Republicii Moldova şi persoanele care au fost întreţinute de aceştia. | **CFIBI010** | CF, art.283 alin.(1) lit. i) | 2,259,695.45 | 2,259,449.18 |
| 34 | Este scutită Compania Naţională de Asigurări în Medicină şi agenţiile ei teritoriale. | **CFIBI015** | CF, art.283 alin.(1) lit. n) | 1,912,756.77 | 165,581.21 |
| 35 | Sunt scutiţi proprietarii şi beneficiarii ale căror terenuri şi loturi de pământ sunt ocupate de rezervaţii, parcuri dendrologice şi naţionale, grădini botanice. | **CFIBI019** | CF, art.283 alin.(4) lit. a) | 1,593,764.40 | 1,593,764.40 |
| 36 | Sunt scutiţi proprietarii şi beneficiarii ale căror terenuri şi loturi de pământ sunt destinate fondului apelor în cazul în care nu sunt antrenate în activitatea de întreprinzător. | **CFIBI021** | CF, art.283 alin.(4) lit.b1) | 1,373,985.19 | 1,751,235.49 |
| 37 | Sunt scutiţi proprietarii şi beneficiarii ale căror terenuri şi loturi de pământ sunt folosite de organizaţiile ştiinţifice şi instituţiile de cercetări ştiinţifice cu profil agricol şi silvic în scopuri ştiinţifice şi instructive. | **CFIBI022** | CF, art.283 alin.(4) lit. c) | 1,185,302.08 | 1,184,555.42 |
| 38 | Sunt scutiţi proprietarii şi beneficiarii ale căror terenuri şi loturi de pământ sunt ocupate de plantaţii multianuale până la intrarea pe rod. | **CFIBI023** | CF, art.283 alin.(4) lit. d) | 1,091,666.32 | 1,028,247.91 |
| 39 | Este scutit Centrul Republican Experimental pentru Protezare, Ortopedie şi Reabilitare al Ministerului Muncii, Protecţiei Sociale şi Familiei. | **CFIBI005** | CF, art.283 alin.(1) lit. d) | 419,272.08 | 419,272.08 |
| 40 | Sunt scutite organizaţiile religioase - pentru bunurile imobiliare destinate riturilor de cult. | **CFIBI007** | CF, art.283 alin.(1) lit. f) | 645,764.66 | 1,354,333.01 |
| 41 | Sunt scutiţi proprietarii şi beneficiarii ale căror terenuri şi loturi de pământ sunt atribuite pentru scopuri agricole, la momentul atribuirii fiind recunoscute distruse, dar ulterior restabilite – pe o perioadă de 5 ani. | **CFIBI028** | CF, art.283 alin.(4) lit. i) | 310,462.98 | 310,462.98 |
| 42 | Sunt scutite obiectivele de protecţie civilă. | **CFIBI006** | CF, art.283 alin.(1) lit. e) | 275,931.54 | 507,024.68 |
| 43 | Sunt scutite organizaţiile necomerciale care corespund cerinţelor art.52, în cadrul cărora funcţionează instituţiile de asistenţă socială. | **CFIBI018** | CF, art.283 alin.(1) lit. s) | 268,804.97 | 289,704.65 |
| 44 | Sunt scutite societăţile orbilor, surzilor şi invalizilor şi întreprinderile create pentru realizarea scopurilor statutare ale acestor societăţi. | **CFIBI003** | CF, art.283 alin.(1) lit. b) | 227,578.21 | 227,578.21 |
| 45 | Sunt scutite familiile militarilor căzuţi în acţiunile de luptă din Afganistan şi persoanele care au fost întreţinute de aceştia; | **CFIBI011** | CF, art.283 alin.(1) lit. j) | 183,411.16 | 182,859.40 |
| 46 | Sunt scutite familiile care au copii invalizi în vârstă de până la 18 ani şi membrii familiilor care au la întreţinere şi îngrijire permanentă persoane cu dezabilităţi. | **CFIBI012** | CF, art.283 alin.(1) lit. k) | 180,982.87 | 180,674.66 |
| 47 | Autorităţile deliberative şi reprezentative ale administraţiei publice locale sunt în drept să acorde persoanelor fizice şi juridice scutiri sau amânări la plata impozitului pe bunurile imobiliare pe anul fiscal respectiv, în caz de: | **CFIBI030** | CF, art.284 alin.(1) lit. a) | 160,348.46 | 160,348.46 |
| 48 | Sunt scutiţi proprietarii şi beneficiarii ale căror terenuri şi loturi de pământ sunt atribuite zonelor frontierei de stat. | **CFIBI026** | CF, art.283 alin.(4) lit. g) | 124,858.22 | 121,592.72 |
| 49 | Este scutită Banca Naţională a Moldovei. | **CFIBI016** | CF, art.283 alin.(1) lit. o) | 116,185.30 | 116,185.30 |
| 50 | Autorităţile deliberative şi reprezentative ale administraţiei publice locale sunt în drept să acorde persoanelor fizice şi juridice scutiri sau amânări la plata impozitului pe bunurile imobiliare pe anul fiscal respectiv, în caz de: | **CFIBI032** | CF, art.284 alin.(1) lit. c) | 69,644.73 | 69,644.73 |
| 51 | Sunt scutiți proprietarii sau deţinătorii bunurilor rechiziţionate în interes public, pe perioada rechiziţiei, conform legislaţiei. | **CFIBI017** | CF, art.283 alin.(1) lit. p) | 66,345.99 | 66,345.99 |
| 52 | Sunt scutite familiile persoanelor decedate în urma unor boli cauzate de participarea lor la lucrările de lichidare a consecinţelor avariei de la C.A.E. Cernobâl şi persoanele care au fost întreţinute de acestea. | **CFIBI013** | CF, art.283 alin.(1) lit. l) | 34,082.39 | 34,082.39 |
| 53 | Sunt scutite întreprinderile penitenciarelor. | **CFIBI004** | CF, art.283 alin.(1) lit. c) | 30,048.34 | 30,048.34 |
| 54 | Sunt scutiţi proprietarii şi beneficiarii ale căror terenuri şi loturi de pământ sunt supuse poluării chimice, radioactive şi de altă natură, dacă Guvernul a stabilit restricţii privind practicarea agriculturii pe aceste terenuri. | **CFIBI029** | CF, art.283 alin.(4) lit. j) | 4,509.00 | 4,509.00 |
| 55 | Autorităţile deliberative şi reprezentative ale administraţiei publice locale sunt în drept să acorde persoanelor fizice şi juridice scutiri sau amânări la plata impozitului pe bunurile imobiliare pe anul fiscal respectiv: | **CFIBI031** | CF, art.284 alin.(1) lit. b) | 249.36 | 249.36 |
| 56 | Autorităţile deliberative şi reprezentative ale administraţiei publice locale sunt în drept să acorde scutiri la plata impozitului pe bunurile imobiliare pe anul fiscal respectiv persoanelor fizice deţinătoare de case de locuit sau de alte încăperi de locuit (folosite ca locuinţă de bază) în locaţiune din fondul public de locuinţe. | **CFIBI033** | CF, art.284 alin.(11) | 39.00 | 214.39 |
| 57 | Sunt scutite misiunile diplomatice şi oficiile consulare acreditate în Republica Moldova, precum şi reprezentanţele organizaţiilor internaţionale acreditate în Republica Moldova, în baza principiului reciprocităţii, în conformitate cu tratatele internaţionale la care Republica Moldova este parte. | **CFIBI008** | CF, art.283 alin.(1) lit. g) | 11.51 | 11.51 |
| 58 | Sunt scutite instituţiile medico-sanitare publice finanţate din fondurile asigurării obligatorii de asistenţă medicală. | **CFIBI014** | CF, art.283 alin.(1) lit.m) | 20,134,727.23 | 20,964,875.29 |
| 59 | Sunt scutiţi proprietarii şi beneficiarii ale căror terenuri şi loturi de pământ sunt destinate fondului silvic, în cazul în care nu sunt antrenate în activitatea de întreprinzător, cu excepţia întreprinderilor silvice la efectuarea tăierilor de reconstrucţie ecologică, a celor de conservare şi a celor secundare, la efectuarea amenajamentului silvic, a lucrărilor de cercetare şi de proiectare pentru necesităţile gospodăriei silvice, de lichidare a efectelor calamităţilor naturale, precum şi la efectuarea altor lucrări silvice legate de îngrijirea pădurilor. | **CFIBI020** | CF, art.283 alin.(4) lit.b) | 18,935,691.67 | 19,089,735.69 |
| 60 | Sunt scutite persoanele de vârstă pensionară, persoanele cu dizabilităţi severe şi accentuate, persoanele cu dizabilităţi din copilărie, persoanele cu dizabilităţi medii (participanţi la acţiunile de luptă pentru apărarea integrităţii teritoriale şi independenţei Republicii Moldova, participanţi la acţiunile de luptă din Afganistan, participanţi la lichidarea consecinţelor avariei de la C.A.E. Cernobâl), precum şi persoanele supuse represiunilor şi ulterior reabilitate. | **CFIBI009** | CF, art.283 alin.(1) lit. h) | 30,428,108.84 | 48,891,893.95 |
| 61 | Sunt scutiţi proprietarii şi beneficiarii ale căror terenuri şi loturi de pământ sunt ocupate de instituţiile de cultură, de artă, de cinematografie, de învăţământ, de ocrotire a sănătăţii, de complexele sportive şi de agrement (cu excepţia celor ocupate de instituţiile balneare), precum şi de monumentele naturii, istoriei şi culturii, a căror finanţare se face de la bugetul de stat sau din contul mijloacelor sindicatelor. | **CFIBI024** | CF, art.283 alin.(4) lit. e) | 28,663,679.95 | 29,057,164.28 |
| 62 | Persoanele specificate la lit.a) şi lit.b) din prezentul alineat achită impozitul funciar în bugetul unităţii administrativ-teritoriale respective, în părţi egale, cel târziu la 15 august şi 15 octombrie a anului fiscal în curs, iar în cazul achitării sumei integrale a impozitului funciar pentru anul fiscal în curs până la data de 30 iunie a anului respectiv, aceste persoane beneficiază de dreptul la o reducere cu 15% a sumei impozitului ce urmează a fi achitat. | **L1056IBI001** | Legea nr.1056-XIV din 16.06.2000, art.4 alin.(7) lit. c) | 9,373,535.41 | 9,411,962.99 |
| *V. Total facilități fiscale aferente taxelor locale* | | **x** | X | ***8,995,208.15*** | ***11,252,069.74*** | x |
| 63 | Scutirea de taxa de organizare a licitaţiilor şi loteriilor pe teritoriul unităţii administrativ-teritoriale | **CFTL002** | CF, art.295 | 80.00 | 640.00 |
| 64 | Scutirea de taxa pentru cazare | **CFTL007** | CF, art.295 | 3,417.35 | 3,417.35 |
| 65 | Scutirea de taxa de plasare (amplasare) a publicităţii (reclamei) | **CFTL003** | CF, art.295 | 500.00 | 620.00 |
| 66 | Scutirea de taxa pentru parcare | **CFTL010** | CF, art.295 | 86,123.00 | 86,123.00 |
| 67 | Scutirea de taxa pentru prestarea serviciilor de transport auto de călători pe teritoriul municipiilor, oraşelor şi satelor (comunelor); | **CFTL009** | CF, art.295 | 358,529.50 | 352,704.50 |
| 68 | Scutirea de taxa pentru amenajarea teritoriului | **CFTL001** | CF, art.295 | 903,100.61 | 1,032,929.20 |
| 69 | Scutirea de taxa de piață | **CFTL006** | CF, art.295 | 548,823.74 | 606,732.74 |
| 70 | Scutirea de taxa pentru unităţile comerciale şi/sau prestări de servicii de deservire socială | **CFTL005** | CF, art.295 | 2,111,187.03 | 2,279,821.77 |
| 71 | Scutirea de taxa pentru dispozitivele publicitare | **CFTL014** | CF, art.295 | 1,970,990.85 | 1,970,990.85 |
| 72 | Autoritatea administrației publice locale, dacă efectuează concomitent modificările corespunzătoare în bugetul unităţii administrativ-teritoriale. | **CFTL015** | CF, art.296 | 3,012,456.07 | 4,918,090.33 |
| *VI. Total facilități fiscale aferente taxelor pe resurse naturale* | | **x** | X | ***20,622,859.49*** | ***20,758,539.11*** | **0** |
| 73 | Se scutesc de taxa pentru extragerea mineralelor utile întreprinderile din cadrul sistemului penitenciar. | **CFTRN007** | CF, art.319 | 410,672.53 | 410,672.53 | 0 |
| 74 | Se scutesc de taxa pentru exploatarea construcţiilor subterane în scopul desfăşurării activităţii de întreprinzător, altele decât cele destinate extracţiei mineralelor utile, întreprinderile din cadrul sistemului penitenciar şi întreprinderile ce reprezintă o valoare ştiinţifică, culturală şi educaţională deosebită, a căror listă se aprobă de către Guvern. | **CFTRN009** | CF, art.329 | 317,088.96 | 317,088.96 | 0 |
| 75 | Taxa pentru lemnul eliberat pe picior nu se aplică în cazul în care acesta a fost recoltat. | **CFTRN010** | CF, art.334 | 174,105.41 | 205,088.43 | 0 |
| 76 | Taxa nu se aplică pentru: a) apa extrasă din subsol concomitent cu minereurile utile sau extrasă pentru prevenirea (lichidarea) acţiunii dăunătoare a acestor ape; b) apa extrasă şi livrată direct, sau prin intermediul unor agenţi economici, populaţiei, autorităţilor publice şi instituţiilor finanţate de la bugetele de toate nivelurile; c) apa extrasă pentru stingerea incendiilor sau livrată pentru aceste scopuri direct sau prin intermediul unor agenţi economici; d) apa extrasă de întreprinderile societăţilor orbilor, surzilor, invalizilor şi instituţiile medico-sanitare publice sau livrată acestora direct sau prin intermediul unor agenţi economici; e) apa extrasă de întreprinderile din cadrul sistemului penitenciar sau livrată acestora direct sau prin intermediul unor agenţi economici. | **CFTRN001 - CFTRN005** | CF, art.306 lit. a) | 19,720,992.59 | 19,825,689.19 | 0 |
| ***Notă:*** *Extrasul Registrului unic al facilităților conține doar spectrul de înlesniri cuantificate și administrate de SFS în anul 2020.* | | | | | | |

*Anexa nr. 4*

**Analiza privind valoarea cotei de alcool scutită de plata accizului de care au beneficiat agenții economici solicitanți de scutire, precum și suma impozitelor și taxelor achitate la buget de către aceștia în anul 2020**

|  |  |  |  |  |  |
| --- | --- | --- | --- | --- | --- |
| **Nr. d/o** | **Denumirea întreprinderii** | **Codul fiscal** | **Cota de alcool nedenaturat stabilită, dai** | **Valoarea cotei de alcool scutită de plata accizului stabilită (mii lei)** | **Suma impozitelor și taxelor achitate în anul 2020 (mii lei)** |
| 1 | SA „Farmaco" | 1003600035059 | 5000 | 5,007.8 | 9.6 |
| 2 | SRL „Marigold" | 1006611003257 | 6300 | 6,309.9 | 46.5 |
| 3 | SRL „Leonardo Cellars” | 1014600009199 | 10000 | 10,015.7 | 20.9 |
| 4 | SA „Viorica-Cosmetic" | 1002600033793 | 555000 | 555,870.2 | 12,276.1 |
| 5 | SRL „Viantic Internațional'’ | 1011600031416 | 13000 | 13,020.4 | 551.3 |
| 6 | SRL „Rodital-Lux” | 1002600050071 | 8500 | 8,513.3 | 1,773.1 |
| 7 | SRL „Ekokemika”. | 1014600003153 | 5000 | 5,007.8 | 1,085.9 |
| 8 | SRL „Ros Cosmetic” | 1014600043744 | 2000 | 2,003.1 | 105.3 |
| 9 | SRL „MC Pharmaceuticals” | 1019600017571 | 26680 | 26,721.8 | 810.0 |
| 10 | SRL „Magichim” | 1018600050638 | 7100 | 7,111.1 | 1,538.1 |
| 11 | SRL „Spirits and Distilled Trade" | 1014600009096 | 2000 | 2,003.1 | 1,925.2 |
| 12 | SRL „Catol Lux” | 1003600053091 | 18000 | 18,028.2 | 8,476.3 |
| 13 | SRL „Quatro-Service” | 1013600016882 | 500 | 500.8 | 446.7 |
| 14 | SRL „Golub Stil" | 1009600029863 | 500 | 500.8 | 387.5 |
| 15 | SRL „Chemix Grupp” | 1008600021848 | 6000 | 6,009.4 | 451.0 |
| **Total** | | | **665580** | **666,623.6** | **29,903.5** |

*Anexa nr. 5*

**Lista ajutoarelor de stat raportate de SFS către Consiliul Concurenței în anul 2020**

|  |  |  |  |  |  |
| --- | --- | --- | --- | --- | --- |
| **Nr. d/o** | **Tipul ajutorului de stat** | **Cod formular prezentat de SFS către CC** | **Temeiul legal de acordare** | **Anul 2020, mii lei** | **Comentarii de audit** |
| **1** | Scutirea de plată a TVA aferentă mărfurilor produse și serviciilor prestate de către organizațiile și întreprinderile societăților orbilor, societăților surzilor și societăților invalizilor | FORMULAR nr. RG11881 | Legea nr. 1417-XIII din 17.12.1997,  art. 4 alin. (18) lit. b) | 11189,8 | Anulat în anul 2021 (abrogat prin Legea nr.257 din 16.12.2020, în vigoare din 01.05.2021).  *Nu este necesară alinierea* |
| **2** | Scutirea de acciză a alcoolului etilic nedenaturat de la poziţiile tarifare 220710000 şi 220890910, destinat producerii farmaceutice şi utilizării în medicină, în limita volumului contingentului anual stabilit de Guvern | FORMULAR nr. RG11882 | CF, art.124 (15) | 28403,6 | Măsura dată de sprijin urmează a fi examinată prin prisma legislației din domeniul de stat de către Consiliul Concurenței |
| **3** | Scutirea de acciză a alcoolului etilic nedenaturat de la poziția tarifară 220710000, destinat utilizării în industria de parfumerie și cosmetică | FORMULAR nr. RG11883 | CF, art.124 (16) | 200936,80 |
| **4** | Reducerea de 50% din impozitul pe venitul rezidenţilor obţinut de la exportul în afara teritoriului vamal al Republicii Moldova al mărfurilor (serviciilor) produse în zona economică liberă sau obţinut de la livrarea mărfurilor (serviciilor) produse în zona economică liberă către alţi rezidenţi ai zonelor economice libere pentru mărfurile (serviciile) orientate spre export | FORMULAR nr. RG11952 | CF, art.49 lit. a) | 197,61 | Ajutoarele de stat acordate ZEL urmează a fi aliniate pe parcursul a 10 ani de la data intrării în vigoare a Acordului de Asociere, sau până la data de 01.09.2024 |
| **5** | Reducerea de 25% din impozitul pe venitul de la activitatea rezidenţilor în zona economică liberă | FORMULAR nr. RG11954 | CF, art.49 lit. b) | 638,73 |
| **6** | Scutirea de plata impozitului pe venitul de la exportul mărfurilor (serviciilor) originare din ZEL în afara teritoriului vamal al RM a rezidenţilor care au investit în mijloacele fixe ale întreprinderilor lor şi/sau în dezvoltarea infrastructurii zonei economice libere un capital echivalent cu cel puţin 1,0 mil. dolari SUA | FORMULAR nr. RG11955 | CF, art.49 lit. c) | 1395,04 |
| **7** | Scutirea de plata impozitului pe venit a întreprinderilor create de societăţile orbilor, surzilor şi invalizilor | FORMULAR nr. RG11956 | CF, art.531 | 271,57 | Decizia CC  nr. ASO-20  din  18.04.2022,  ***este ajutor de stat și urmează a fi aliniată până la 01.09.2022*** |
| **8** | Scutirea de plata impozitului pe venit a organizatiilor sindicale si patronale | FORMULAR nr. RG11957 | CF, art.533 | 391,06 | Decizia CC  nr. ASO-12  din  16.04.2021,  ***este ajutor de stat și urmează a fi aliniată până la 01.09.2022*** |
| **9** | Întreprinderile care au efectuat, în cadrul Acordului de investiţii „Cu privire la Portul Internaţional Liber „Giurgiuleşti””, investiţii capitale în mărime ce depăşeşte suma echivalentă cu 5,0 milioane dolari SUA se scutesc de plata impozitului pe venit pe o perioadă de 5 ani consecutivi ulteriori perioadei fiscale în care a fost atins volumul indicat de investiţii capitale, începând cu prima perioadă fiscală în care acestea au declarat venit impozabil | FORMULAR nr. RG11959 | Legea nr.1164-XIII din 24.04.1997, art.24 alin.(17) | 321,81 | Decizia CC  ASO - 43 din 24.06.2022,  *nu constituie ajutor de stat* |
| **10** | Scutirea în mărime de 75% la impozitul pe venit pentru rezidenţii Portului Internaţional Liber „Giurgiuleşti” | FORMULAR nr. RG11960 | Legea nr.8-XV din 17.02.2005, art.8 alin.(2) lit. a) | 1493,65 | Decizia ASR-06 din 21.01.2022,  *nu constituie ajutor de stat* |
| **11** | Impozitul unic perceput de la rezidenții parcurilor pentru tehnologia informației (art.15 al Legii nr.77/2016) | FORMULAR nr. RG11961 | CF, art.370 alin.(1) | 33793,38 | Decizia CC  ASS-17 din 29.03.2018,  ***este ajutor de stat și urmează a fi aliniată până la 01.09.2022*** |
| **12** | Subvenționare șomaj tehnic și/sau staționare în perioada stării de urgență | FORMULAR nr. RG11962 | Legea nr.69/21.05.2020, art. II | 59214,30 | Este exceptată de  la obligația de notificare |
| **TOTAL** | | **12 Formulare** | **\*** | **338,247.35** | \* |

*Anexa nr. 6*

**Implementarea cerințelor și recomandărilor aprobate prin Hotărârea Curții de Conturi nr. 34 din 29.07.2016 privind Raportul auditului de conformitate asociat auditului de performanță al sistemului facilităților fiscale și vamale**

|  |  |  |  |  |
| --- | --- | --- | --- | --- |
| **Cerința/recomandarea** | **Măsurile întreprinse** | **Statutul implementării cerinței/recomandării** | | |
| **reali-zat** | **parțial realizat** | **nerea-lizat** |
| **Serviciul Fiscal de Stat** | | | | |
| ***Cerința nr. 2.3.1.:***  SFS să examineze rezultatele auditului la ședințele organelor colegiale de conducere. | Prin decizia Consiliului Executiv al SFS nr. 8 din 21.09.2016, s-au examinat rezultatele auditului și s-au planificat acțiunile aferente, care ulterior au fost incluse în Planul de acțiuni, aprobat prin Ordinul ministrului finanțelor nr.150 din 22.12.2016. | v |  |  |
| ***Cerința nr. 2.3.2.:***  SFS să elaboreze și să pună în aplicare măsuri concrete pentru implementarea recomandărilor și înlăturarea deficiențelor constatate. | v |  |  |
| ***Recomandarea nr. 10:***  SFS să stabilească o codificare a facilităților fiscale, care ar asigura plenitudinea și corectitudinea raportării tuturor tipurilor facilităților fiscale la toate nivelurile (beneficiari, Inspectoratele Fiscale de Stat Teritoriale, Inspectoratul Fiscal Principal de Stat și Ministerul Finanțelor). | Sistemul unic de codificare necesar pentru monitorizarea si raportarea costului facilităților fiscale și vamale a fost instituit prin Registrul unic al facilitaților fiscale si vamale, aprobat prin Ordinul ministrului finanțelor nr.45 din 15.02.2018, în care este stabilită codificarea aferentă fiecărei facilități în parte. | v |  |  |
| ***Recomandarea nr. 11:***  SFS să eficientizeze instrumentele disponibile, precum controlul fiscal, controlul ulterior și auditul post-vămuire, în vederea depistării operative a neconformării de către beneficiarii de facilități fiscale și vamale la cadrul legal-normativ. | Deși SFS, în scopul asigurării unui mecanism automatizat de stabilire și măsurare a riscurilor de conformare a contribuabililor la legislația fiscală, este în proces de elaborare a Sistemului Informațional Automatizat ,,Managementul riscurilor de conformare și planificarea acțiunilor conexe", acesta nu a fost definitivat. La fel, se menționează că Nomenclatorul riscurilor de conformare pe diferite tipuri de subiecte nu conține riscuri aferente facilităților fiscale utilizate de agenții economici. |  | v  Problematica reiterată în subcapitolul nr. 4.1.5. |  |
| **Ministerul Finanțelor** | | | | |
| ***Cerința nr. 2.1.:*** MF, pentru documentare referitor la rezultatele auditului, și se cere examinarea acestora în cadrul Colegiului ministerial, pentru întreprinderea măsurilor de rigoare, conform competențelor, în vederea implementării recomandărilor din Raportul de audit. | Raportul auditului de conformitate asociat auditului de performanta al sistemului facilitaților fiscale si vamale a fost examinat în cadrul ședinței Colegiului MF din data de 20 decembrie 2016. Nivelul parțial de implementare menționată se explică prin faptul că nu au fost implementate toate recomandările înaintate MF. |  | v |  |
| ***Recomandare nr. 1:***  MF să elaboreze un cadru legal-normativ privind modalitatea de planificare, estimare și aprobare a facilităților fiscale și vamale, cu stabilirea responsabilităților părților implicate în procesul de planificare a facilităților fiscale și vamale, ținând cont de bunele practici. | Prin Ordinul ministrului finanțelor nr. 70 din 24 mai 2016 (Anexa nr. 6) a fost instituit Grupul de lucru privind revizuirea facilitaților fiscale si vamale si elaborarea unor mecanisme care ar permite efectuarea unei evaluări privind estimarea costurilor si impactului facilitaților fiscale si vamale.  Practicile europene demonstrează lacune în ceea ce privește monitorizarea sistematică a facilităților fiscale. Astfel, elaborarea mecanismelor în materie de planificare si estimare a facilitaților fiscale se află la о etapă incipientă, fiind un subiect mai mult sau mai puțin abordat în funcție de practica fiecărui stat. Suplimentar a se vedea comentariile la recomandarea nr. 10. |  |  | v  Problematica reiterată în subcapitolul nr. 4.1.1. |
| ***Recomandare nr. 2:***  MF să asigure o conlucrare operativă și coerentă în procesul de sistematizare a facilităților fiscale și vamale raportate de Serviciul Fiscal de Stat și Serviciul Vamal. | MF anual solicită de la SFS estimarea costurilor facilităților fiscale, pentru a le include în Registrul unic al facilităților fiscale. La fel, periodic sunt organizate ședințe comune de lucru între autorități, în vederea elaborării unor mecanisme de estimare a costurilor și impactului facilităților fiscale.  MF, sesizând deficiențe la estimarea costului facilităților fiscale, care ar asigura îmbunătățirea procesului de raportare a acestora, a solicitat și beneficiază de asistență tehnică din partea partenerilor de dezvoltare. |  | v  Problematica reiterată în subcapitolul nr. 4.1.2 |  |
| ***Recomandarea nr. 4:***  MF, în comun cu ME, să elaboreze un plan de acțiuni privind inventarierea/revizuirea tuturor tipurilor de facilități fiscale și vamale existente, a categoriilor/domeniilor de beneficiari de facilități fiscale și vamale, precum și determinarea impactului/rezultatului obținut ca urmare a facilităților acordate. | Deși autoritățile statului au sistematizat spectrul de facilități fiscale existente, auditul atestă că există studii privind impactul obținut ca urmare a acordării acestora, cu excepția celor anulate prin politica bugetar-fiscală pentru anul 2020.    La fel, autoritățile statului sunt în proces de elaborare a modelului de estimare și calculare a raportului cost-beneficiu al facilităților fiscale și vamale în parte, în baza datelor colectate per sector, precum și per entitate. |  | V  Problematica reiterată în subcapitolul nr. 4.2.1. |  |
| ***Recomandarea nr. 5:***  MF, în comun cu ME, să elaboreze criterii privind temeiul și justificarea acordării facilităților fiscale și vamale, baza de calcul a cotelor procentuale ale facilităților fiscale și vamale, evaluarea pierderilor de venituri din impozite și taxe în perioada acordării facilităților fiscale și vamale, precum și pe viitor. |  | V  Problematica reiterată în subcapitolul nr. 4.2.1. |  |
| ***Recomandarea nr. 6:***  MF, în comun cu ME și CC, să revadă oportunitatea calificării facilităților fiscale și vamale care cad sub incidența ajutorului de stat. | Deși până la data de 14.06.2022 Plenul CC a constatat 8 scheme de ajutor de stat oferite prin facilități fiscale, potrivit observațiilor de audit, CC nu a analizat și nu s-a expus asupra altor tipuri de facilități fiscale prin prisma corespunderii acestora schemelor ajutoarelor de stat. |  | V  Problematica reiterată în subcapitolul nr. 4.1.7. |  |
| **Ministerul Economiei** | | | | |
| ***Recomandare nr. 3:***  ME să fortifice controlul și să analizeze activitățile zonelor economice libere asupra atingerii obiectivelor stabilite de cadrul legal. | Deși Ministerul a întreprins unele măsuri în vederea intensificării controlului activității ZEL, totuși, se atestă o perpetuare a situației privind inactivitatea unor agenți economici care își desfășoară activitatea în zone (35% din numărul total al rezidenților), fiind necesară identificarea cauzelor care duc la acest fenomen. |  | V  Problematica reiterată în subcapitolul nr. 4.2.5. |  |
| **Concluzie:** Fiind analizate acțiunile întreprinse de autoritățile statului implicate în întregul lanț de organizare și gestiune a sistemului de facilități fiscale, rezumăm că, din cele 11 cerințe/recomandări înaintate, au fost executate integral de către autorități 3. La fel, 7 recomandări au fost parțial executate, iar una a rămas neexecutată. Avându-se în vedere faptul că în cadrul prezentei misiuni de audit au fost analizate și atestate deficiențe, care se perpetuează și nu au fost remediate urmare recomandărilor înaintate, s-au analizat și reexaminat problematicile, fiind înaintate entităților noi recomandări de audit, orientate spre remedierea acestor aspecte deficitare. Reieșind din cele expuse, se exclud din regim de monitorizare 11 cerințe/recomandări înaintate prin Raportul auditului de conformitate asociat auditului de performanță al sistemului facilităților fiscale și vamale, aprobat prin Hotărârea Curții de Conturi nr. 34 din 29.07.2016. | | | | |

1. Programul activității de audit a Curții de Conturi pe anul 2022, aprobat prin Hotărârea Curții de Conturi nr.75 din 28.12.2021. [↑](#footnote-ref-1)
2. Ministerul Economiei, MAIA etc. [↑](#footnote-ref-2)
3. Art.6 alin.(9) lit.g) din Codul fiscal, [Legea nr.1163 din 24.04.1997](lex:LPLP199704241163) ( cu modificările ulterioare; în continuare – Codul fiscal). [↑](#footnote-ref-3)
4. Legea nr. 288 din 15.12.2017 cu privire la modificarea și completarea unor acte legislative. [↑](#footnote-ref-4)
5. Specificate în art.33, art.34 și art.35 din Codul fiscal. [↑](#footnote-ref-5)
6. Legea nr. 112  din  02.07.2014 pentru ratificarea Acordului de Asociere între Republica Moldova, pe de o parte, şi  Uniunea Europeană şi Comunitatea Europeană a Energiei Atomice şi statele membre ale acestora, pe de altă parte.

   [↑](#footnote-ref-6)
7. Hotărârea Curții de Conturi nr.2 din 24.01.2020 „Cu privire la Cadrul Declarațiilor Profesionale ale INTOSAI”. [↑](#footnote-ref-7)
8. Hotărârea Curții de Conturi nr.19 din 05.04.2019 „Cu privire la aprobarea Codului etic al Curții de Conturi”. [↑](#footnote-ref-8)
9. Legea finanțelor publice și responsabilității bugetar-fiscale nr. 181 din 25.07.2014 ( În continuare - Legea nr.181/2014). [↑](#footnote-ref-9)
10. Legea cu privire la ajutorul de stat nr. 139 din 15.06.2012. [↑](#footnote-ref-10)
11. Recomandarea nr.1 înaintată Ministerului Finanțelor conform Raportului auditului de conformitate asociat auditului de performanță al sistemului facilităților fiscale și vamale, aprobat prin Hotărârea Curții de Conturi nr. 34 din 29.07.2016. [↑](#footnote-ref-11)
12. Recomandare de politică publică „Facilitățile fiscale în Republica Moldova și impactul lor asupra bugetului public național”, elaborată de Institutul pentru Dezvoltare și Inițiative Sociale Viitorul" în anul 2021. [↑](#footnote-ref-12)
13. Raportul auditului de conformitate asociat auditului de performanță al sistemului facilităților fiscale și vamale, aprobat prin Hotărârea Curții de Conturi nr. 34 din 29.07.2016. [↑](#footnote-ref-13)
14. Ordinul Ministerului Finanțelor nr. 45 din 15.02.2018 „Cu privire la aprobarea Registrului unic al facilităților fiscale si vamale”. [↑](#footnote-ref-14)
15. Scrisoarea SFS nr.26-07/2-14/14499 din 10.03.2022. [↑](#footnote-ref-15)
16. Această abordare a fost reiterată în cadrul comunicării verbale între auditori și responsabilii SFS. [↑](#footnote-ref-16)
17. Valoarea cumulativă a livrărilor de mărfuri și servicii scutite de TVA fără drept de deducere din anul 2020, reflectată în boxa 6 din Formularul TVA12, înmulțită la 16,67%. [↑](#footnote-ref-17)
18. Scopul acestor recalcule de audit a avut ca țintă elucidarea faptului dacă SFS aplică același raționament în calcule față de toți contribuabilii care beneficiază de această scutire. [↑](#footnote-ref-18)
19. Scrisoarea SFS nr.26-07/2-14/4/3075 din 30.06.2022. [↑](#footnote-ref-19)
20. Autoturismele şi alte autovehicule scutite (de la pozițiile tarifare 870321, 870322, 870323, 870324, 870331, 870332, 870333, 870340, 870350000, 870360, 870370000, 870380, 9705), scuterele cu motor electric (de la poziția tarifară 871160900). [↑](#footnote-ref-20)
21. Art. 103 alin.(1) pct.13) din Codul fiscal. [↑](#footnote-ref-21)
22. Suma indicată reprezintă valoarea actualizată prezentată suplimentar echipei de audit, pe când Ministerului Finanțelor i-a fost raportată suma de 361,3 mil.lei. [↑](#footnote-ref-22)
23. Cod atribuit conform Nomenclatorului codurilor aferent facilităților la impozitul pe venit, aprobat prin Ordinul IFPS nr.1080 din 10 octombrie 2012. [↑](#footnote-ref-23)
24. Ordinul MF nr. 153 din 22 decembrie 2017 privind aprobarea formularului tipizat al Declarației cu privire la impozitul pe venit pentru agenții economici (modificat prin Ordinul MF nr.162 din 26 septembrie 2018). [↑](#footnote-ref-24)
25. Aprobat prin Ordinul IFPS nr.1080 din 10 octombrie 2012 (cu modificările și completările ulterioare). [↑](#footnote-ref-25)
26. Instituții care nu au prezentat Formularul VEN12: IP Liceul „Da Vinci”, Liceul „Columna”, Liceul Teoretic „Gaudeamus”, toate din mun. Chișinău, etc. și instituții care nu au indicat suma impozitului pe venit: Universitatea de Stat „Alecu Russo” din Bălți, Gimnaziul „M. Eminescu” din st. Ulmu, r-nul Ialoveni, Gimnaziul „Ustia” din st. Ustia, r-nul Dubăsari etc. [↑](#footnote-ref-26)
27. Art.124 alin.(16) din Codul fiscal. [↑](#footnote-ref-27)
28. Scrisoarea MAIA către Serviciul Fiscal de Stat nr.25-244/9830/5270 din 18.11.2020, prin care s-a cerut coordonarea facilității acordate SC „Rodital –Lux” SRL pentru anul 2021. [↑](#footnote-ref-28)
29. Art.141, art.2941, art. 3421 din Codul fiscal „Norme speciale aplicabile rezidenților parcurilor pentru tehnologia informației și angajaților acestora”. [↑](#footnote-ref-29)
30. Impozitul pe venit din activitatea de întreprinzător, impozitul pe venit din salariu, contribuțiile de asigurări sociale de stat obligatorii datorate de angajatori și angajați, primele de asigurare obligatorie de asistență medicală datorate de angajatori și angajați, taxele locale, impozitul pe bunurile imobiliare, taxa pentru folosirea drumurilor. [↑](#footnote-ref-30)
31. Decizia Consiliului Concurenței nr. ASS-17 din 29.03.2018, în partea constatatoare se menționează că „Luând în considerare că cota impozitului unic constituie 7% din venitul din vânzări, iar rata efectivă de impozitare estimativă este de 12,7%, potrivit informației din Analiza modelului impozitului unic și a facilităților la import pentru rezidenții parcurilor din industria tehnologiei informației, se estimează faptul că rezidenții parcurilor pentru tehnologia informației vor beneficia de o reducere a poverii fiscale în mărime de 5,7 puncte procentuale raportate la venitul din vânzări”. [↑](#footnote-ref-31)
32. Formularul nr. RG11961 de raportare a ajutoarelor de stat acordate în anul 2020. [↑](#footnote-ref-32)
33. Acțiunea 4.11.2. din Planul de acțiuni al Guvernului pentru anii 2020-2023, aprobat prin Hotărârea Guvernului nr.636 din 11.12.2019. [↑](#footnote-ref-33)
34. Anularea următoarelor impozite:

    - scutirea de TVA, fără drept de deducere, a materiei prime, materialelor, articolelor de completare și accesoriilor necesare procesului propriu de producție, importate de către organizațiile și întreprinderile societăților nevăzătorilor, societăților surzilor și societăților invalizilor, precum si scutirea pentru organizațiile şi întreprinderile menționate de vărsarea la buget a sumei TVA pentru mărfurile produse şi serviciile prestate, conform listei organizațiilor şi întreprinderilor respective, aprobată de Guvern, prin abrogarea art.4 pct.(18) din Legea nr.1417/1997 pentru punerea în aplicare a Titlului III al Codului fiscal;

    - scutirea de TVA, cu drept de deducere, a accizelor, taxei vamale si taxei pentru efectuarea procedurilor vamale la importul şi/sau livrarea pe teritoriul țârii a mărfurilor, serviciilor destinate proiectelor de asistență investițională, finanțate din contul împrumuturilor sau acordate cu garanție de stat, din contul împrumuturilor acordate de organismele financiare internaționale (inclusiv din cota-parte a Guvernului);

    - facilitatea ce vizează dreptul la reducerea cu 15% a sumei impozitului pe bunurile imobiliare pentru contribuabilii care achită suma integrală a impozitului pentru anul fiscal în curs până la 30 iunie a anului respectiv;

    - scutirea de plata impozitului pe venit pentru dobânzile persoanelor fizice rezidente, cu excepția celor înregistrate într-o formă de organizare juridică a activității de întreprinzător, de la depozitele bancare; valorile mobiliare corporative sub formă de obligațiuni şi valorile mobiliare care sunt instrumente ale pieței monetare, cum ar fi certificatele bancare de depozit şi cambiile bancare; depunerile membrilor pe conturile de economii personale în asociațiile de economii şi împrumut ale cetățenilor, amplasate pe teritoriul Republicii Moldova;

    - facilitățile aferente introducerii în țară a unui mijloc de transport fără achitarea drepturilor de import pentru personalul misiunilor diplomatice si membrii familiilor acestora la reîntoarcerea lor din misiune. [↑](#footnote-ref-34)
35. Adoptat în anul 1997. [↑](#footnote-ref-35)
36. Prestate de către subiecții care desfășoară activitate de întreprinzător în sfera jocurilor de noroc (inclusiv cu folosirea jocurilor automate), cu excepția serviciilor a căror valoare, în totalitate sau parțial, a fost inclusă în miză sau în plata pentru intrare și a altor servicii prestate spectatorilor sau participanților. [↑](#footnote-ref-36)
37. SFS nu deține metodologia de calcul la estimarea costului facilității. [↑](#footnote-ref-37)
38. Art.135 din DIRECTIVA 2006/112/CE a Consiliului din 28.11.2006 privind sistemul comun al taxei pe valoarea adăugată. [↑](#footnote-ref-38)
39. Documentele prezentate de Secretariatul Parlamentului prin Scrisoarea nr. SG3 nr.205 din 10.05.2022. [↑](#footnote-ref-39)
40. Cerință statuată în art.59 din Regulamentul Parlamentului, aprobat prin Legea nr. 797 din 02.04.1996. [↑](#footnote-ref-40)
41. Art.II din Legea nr.1128-XV din 14 iunie 2002 pentru modificarea articolului 103 din Titlul III şi a anexei la Titlul IV ale Codului fiscal, care statua că „ Punctul 4 al notelor din anexa la Titlul IV al Codului fiscal nr.1053-XIV din 16 iunie 2000 va avea următorul cuprins: Prin derogare de la prevederile art.125, suma accizelor vărsată în buget pentru alcoolul etilic nedenaturat de la poziția tarifară 2207 10 000, procurat în scopul utilizării lui în medicină şi în industria de parfumerie şi cosmetică în volumul contingentului anual stabilit de Guvern, se restituie conform Regulamentului aprobat de Guvern”. [↑](#footnote-ref-41)
42. Scrisorile MADRM nr. 21/2-124 din 12.03.2016; nr. 01/01-1713 din 24.11.2017; nr. 01/01-5755 din 15.12.2018. [↑](#footnote-ref-42)
43. Numărul unic al proiectului documentului 517/MF/2021. [↑](#footnote-ref-43)
44. Scrisoarea Agenției Naționale pentru Sănătate Publică, adresată Curții de Conturi, cu nr.01-13/6-1591 din 21.04.2022. [↑](#footnote-ref-44)
45. În anul 2020 - 695,8 mil.lei, și în anul 2021 - 362,4 mil.lei. [↑](#footnote-ref-45)
46. Conform prevederilor Nomenclatorului combinat al mărfurilor, aprobat prin Legea nr.172/2014, dezinfectanții sunt atribuiți la poziția tarifară 3808 94 „Dezinfectanți”, capitolul „Produse diverse ale industriei chimice”. La fel, se relevă că, în conformitate cu prescripțiile atât ale HG nr.564/2009, cât și ale HG nr.344/2020, dezinfectanții fac parte din grupele și tipurile de produse biocide, și nu pot fi atribuite la categoria produselor cosmetice. [↑](#footnote-ref-46)
47. Produsele care urmează a fi fabricate, cantitatea produsă, cantitatea de alcool etilic destinată fabricării acestor produse. [↑](#footnote-ref-47)
48. Drept exemplu se menționează adresarea către MAIA din 18.03.2020 a agentului economic (c/f 1014600043744). [↑](#footnote-ref-48)
49. MADRM a remis de pe adresa cancelaria@madrm.gov.md pe adresa de e-mail a organului fiscal (mail@sfs.md). [↑](#footnote-ref-49)
50. SRL „MC Pharmaceuticals”- 11500, 0 dal; SA „Viorica-Cosmetic”- 440000,0 dal; SRL „Marigold” - 6300 dal; SRL „Magichim” - 600 dal; ÎM „Farmaco” SA - 5000 dal; SRL „Spirits and Distilled Trade”- 2000 dal. [↑](#footnote-ref-50)
51. Agentul economic a raportat că a utilizat alcool scutit de acciz în valoare de 1,1 mil.lei. [↑](#footnote-ref-51)
52. Scrisoarea SFS nr.26-10/2-02/11438 din 18.05.2020. [↑](#footnote-ref-52)
53. Scrisoarea SFS nr.26-08/2-13/24066 din 31.07.2020. [↑](#footnote-ref-53)
54. Scrisoarea MAIA, adresată SFS, cu nr. 25-07/510 din 09.02.2021. [↑](#footnote-ref-54)
55. Riscul nr.103 „Înregistrarea pierderilor pentru ultimele trei perioade fiscale”, prevăzut de Normele metodologice privind determinarea și clasificarea riscurilor de conformare fiscală, aprobate prin Ordinul IFPS nr.470 din 26.05.2016, cu completările și modificările ulterioare. [↑](#footnote-ref-55)
56. Povara fiscală pentru A/2020 - 2,69% (livrări - 775 300 lei, impozite si taxe calculate - 20 893 lei) , pentru A/2021 - 1,47% (livrări - 971 634 lei, impozite si taxe calculate - 14 303 lei), pentru 2L/2022 - 1,14% (livrări - 179 538 lei, impozite si taxe calculate - 2 055 lei). [↑](#footnote-ref-56)
57. Potrivit scrisorii nr.25-104/1935, SRL „Golub-Stil” a beneficiat de scutiri de plata accizelor în valoare de 0,5 mil.lei [↑](#footnote-ref-57)
58. Hotărârea Guvernului nr. 102 din 19.02.2020 cu privire la stabilirea cuantumului anual de alcool etilic nedenaturat destinat producerii farmaceutice şi utilizării în medicină pentru anul 2020 și Hotărârea Guvernului nr.18 din 12.02.2021 cu privire la stabilirea cuantumului anual de alcool etilic nedenaturat destinat producerii farmaceutice şi utilizării în medicină pentru anul 2021. [↑](#footnote-ref-58)
59. Aprobat prin Hotărârea Guvernului nr.1472 din 30.12. 2016. [↑](#footnote-ref-59)
60. Art.II din Legea nr.1128-XV din 14 iunie 2002 pentru modificarea articolului 103 din Titlul III şi a anexei la Titlul IV ale Codului fiscal, care statua că ”Punctul 5 al notelor din anexa la Titlul IV al Codului fiscal nr.1053-XIV din 16 iunie 2000 (republicat în Monitorul Oficial al Republicii Moldova, 2001, nr.102-103, art.814), cu modificările ulterioare, va avea următorul cuprins: *Prin derogare de la prevederile art.125, suma accizelor vărsată în buget pentru alcoolul etilic nedenaturat de la poziţia tarifară 2207 10 000, procurat în scopul utilizării lui în medicină şi în industria de parfumerie şi cosmetică în volumul contingentului anual stabilit de Guvern, se restituie conform Regulamentului aprobat de Guvern*”. [↑](#footnote-ref-60)
61. Legea nr.71 din 12.04.2015 pentru modificarea și completarea unor acte legislative. [↑](#footnote-ref-61)
62. Analizele echipei de audit s-au concentrat asupra 14 agenți economici, care per total au beneficiat de 35,7 mil. lei, sau 97%. [↑](#footnote-ref-62)
63. Recomandarea nr.3 din Raportul auditului de conformitate asociat auditului de performanță al sistemului facilităților fiscale și vamale, aprobat prin HCC nr. nr. 34 din 29.07.2016. [↑](#footnote-ref-63)
64. 1. Scutirea de acciză a alcoolului etilic nedenaturat de la pozițiile tarifare 220710000 şi 220890910, destinat producerii farmaceutice şi utilizării în medicină, în limita volumului contingentului anual stabilit de Guvern”; 2.Scutirea de acciză a alcoolului etilic nedenaturat de la poziția tarifară 220710000, destinat utilizării în industria de parfumerie și cosmetică”. [↑](#footnote-ref-64)
65. Raportul auditului de conformitate asociat auditului de performanță al sistemului facilităților fiscale și vamale, aprobat prin Hotărârea Curții de Conturi nr. 34 din 29.07.2016. [↑](#footnote-ref-65)